Danas počinje 23. sezona bh. fudbalske elite, a 17. Premier lige BiH – Radio Feral\nDanas počinje 23. sezona bh. fudbalske elite, a 17. Premier lige BiH\n23/07/2016 25/07/2016 Mirza Musanovic\t0 Comments\nUtakmicama prvog kola, koje su na programu ovog vikenda, kreće 23. sezona najjačeg ranga fudbala od osamostaljenja BiH, a 17. od kako takmičenje nosi naziv Premier liga BiH. Pri tome vrijedi naglasiti da je nova sezona 15. po redu u kojoj igraju klubovi sa prostora cijele Bosne i Hercegovine. Prve dvije premierligaške sezone igrali su samo klubovi iz Federacije BiH, navodi Anadolu Agency (AA).\nZanimljivo je da će se ove sezone po prvi put za naslov šampiona BiH boriti samo 12 klubova, jer Nogometni/Fudbalski savez BiH smanjenjem broja klubova pokušava poboljšati kvalitet takmičenja. U prvom dijelu takmičenja 12 klubova će se po dvokružnom bod sistemu boriti za šest mjesta koja vode u Ligu za prvaka, dok će se preostalih šest u drugom dijelu boriti za opstanak u bh. eliti. I drugi dio sezone igraće se po dvokružnom bod sistemu.\nIz Premier lige ispadaju dva kluba, a BiH ima četiri mjesta u Evropi. Osim šampiona koji će igrati kvalifikacije za Ligu šampiona, još tri tima će u kvalifikacije za Ligu Evrope. Do ovog evropskog takmičenja može se doći i kao pobjednik Kupa BiH.\nFavoriti za titulu šampiona BiH i ove sezone su isti kao nekoliko prethodnih. Tu su prije svih aktuelni šampion Zrinjski, zatim gradski rivali Željezničar i Sarajevo, te Široki Brijeg i Sloboda. Tu bi se krug kandidata za prvo mjesto trebao zatvoriti, ali s obzirom da je lopta okrugla nikada se ne zna šta se može desiti.\nMožda baš u prvoj sezoni za 12 klubova iznenadi neko od autsajdera. Ne smije se otpisati zenički Čelik, kojem su najveći protivnik turbulencije unutar kluba i loša finansijska situacija. Ni bijeljinski Radnik nije za otpisivanje, što je pokazao prošle sezone, kada je potpuno neočekivano dugo bio u vrhu tabele, a u Kupu BiH je otišao do kraja i podigao pobjednički pehar.\nMladost Doboj Kakanj, koja igra svoju drugu premierligašku sezonu, te Vitez i debitanti Krupa iz Krupe na Vrbasu i Metalleghe iz Jajca trebali bi voditi veliku borbu za opstanak.\n– Parovi prvog kola –\nSubota, 23. jula\nZenica: Čelik – Matalleghe (17 sati)\nTuzla: Sloboda – Olimpic (18)\nSarajevo: Željezničar – Sarajevo (20.30)\nNedjelja, 24. jula\nKrupa na Vrbasu: Krupa – Mladost DK (17.30)\nŠiroki Brijega: Široki Brijeg – Vitez (19.30)\nMostar: Zrinjski – Radnik (20)\n– Dosadašnji šampioni BiH –\n2015/16 – Zrinjski\n2014/15 – Sarajevo\n2013/14 – Zrinjski\n2012/13 – Željezničar\n2011/12 – Željezničar\n2010/11 – Borac\n2009/10 – Željezničar\n2008/09 – Zrinjski\n2007/08 – Modriča\n2006/07 – Sarajevo\n2005/06 – Široki Brijeg\n2004/05 – Zrinjski\n2003/04 – Široki Brijeg\n2002/03 – Leotar\n2001/02 – Željezničar\n2000/01 – Željezničar\n1999/00 – Brotnjo\n1998/99 – Sarajevo\n1997/98 – Željezničar\n1996/97 – Čelik\n1995/96 – Čelik\n1994/95 – Čelik\n← Zbog vrućina izbjegavati vožnju na duže relacije\nPrognoza vremena za naredne dane →\nPoznata većina učesnika četvrtfinala KUP-a općine Kalesija (FOTO)\n24/08/2017 24/08/2017 Mirsad Zulic\t0\nNovi selektor biće izabran do kraja godine\n17/11/2014 Mirza Musanovic\t0\n‘Zmajevi’ doputovali u Pariz


Kanton Sarajevo i EBRD: 50 mil. KM za rekonstrukciju vodovoda - AKOS\nHome > Vijesti > Vijesti iz zemlje > Kanton Sarajevo i EBRD: 50 mil. KM za rekonstrukciju vodovoda\nKanton Sarajevo i EBRD: 50 mil. KM za rekonstrukciju vodovoda\nUgovor o podršci Projektu “Vodovod Sarajevo” danas su potpisali premijer Kantona Sarajevo Elmedin Konaković i zamjenica direktora EBRD-a za sektor infrastrukture Lin O’Grady, prenosi Anadolu Agency (AA).\nZa implementaciju ugovora zaduženo je KJKP “Vodovod i kanalizacija”. Nakon potpisivanja je najavljeno da ukoliko pomenuti ugovor usvoje oba doma Federalnog parlamenta već se u septembru može započeti sa realizacijom projekta rekonstrukcije vodovodne i kanalizacione mreže.\n“Rekonstrukcija vodovodne mreže je bila i ostala prioritet Vlade Kantona Sarajevo”, istakao je premijer Konaković te dodao kako su se opredijelili za sredstva EBRD-a jer su ona povoljna za realizaciju ovih projekata.\nKredit EBRD-a u iznosu od 25 miliona eura bi se realizirao u tri tranše.\n“Prva i druga bi iznosile po 10 miliona eura, te treća tranša bi bila u iznosu od pet milona eura. Sredstva se uzimaju na 15 godina uz tri godine grace perioda”, naglasio je premijer Konaković te naveo da ukoliko sredstva iz prve tranše budu dovoljna za rješavanje problema vodosnabdijevanja, onda se bez ikakvih negativnih kamata može odustati od druge i treće tranše.\nPotcrtao je kako smatra da će se u prvoj fazi moći stabilizirati trenutno stanje s vodosnabdijevanjem, a da je u ovoj i narednoj godini Vladi Kantona Sarajevo u interesu smanjiti gubitke vode i zaustaviti redukciju.\nOvom prilikom, zahvalio se Predsjedništvu i Vijeću ministara BiH koji su vrlo brzo djelovali i dali saglasnosti za potpisivanje ovog ugovora.\nMinistar komunalne privrede i infrastrukture Senad Hasanspahić naveo je kako je planirano da se tokom naredne tri godine koliko i traje grace period uradi sve kako bi se unaprijedilo stanje u ViK-u.\nNajavio je da će se deset miliona eura iz prve tranše utrošiti za rekonstrukciju vodovodne i kanalizacione mreže te nabavku opreme, a sve to će se raditi zajedno sa konsultantima iz EBRD-a.\n“Vrlo je važno da sad sredstva iz Sporazuma o zajmu postanu operativna, a mišljenja sam kako nam na tom putu više ne stoje nikakve prepreke” poručila je O’Grady, te dodala da čim ugovor bude usvojen i na nivou Federacije sredstva će biti na raspolaganju ViK-u.\nPo njenim riječima, s realizacijom projekta je potrebno početi što prije, jer će građani željeti vidjeti rezultate i efekte cijelog projekta.\nPotpisivanju Ugovora prisustvovali su ministri finansija, pravde i uprave Jasmin Halebić i Mario Nenadić, te ministrica za rad, socijalnu politiku, raseljena lica i izbjeglice Amela Dautbegović.\nTagovano: investicije (244) Kanton Sarajevo (126) vodovod (15)


KP Indije (maoistička) održala javni sastanak na granici Andra Pradeša i Odiše - Redspark\nKP Indije (maoistička) održala javni sastanak na granici Andra Pradeša i Odiše\nVisakapatnam: Sekretar područnog komiteta banovane KP Indije (maoističke) u Pedabajaluu, Čikudi Čina Rao (pseudonima Kondrum Sudir), rekao je da je državna vlast uznemiravala narod tako što ih je optuživala na lažnim osnovama. Takođe je optužio bezbjednosne snage da pojačavaju ugnjetavanje pripadnika plemena tako što ih obilježavaju kao pripadnike maoističkih milicija i simpatizerima maoista.\nTokom obraćanja prisutnima na javnom sastnaku na granici Andre i Odiše, Sudir ih je pozvao da obilježe 15 godina osnivanja Komunističke partije Indije (maoističke), a obilježavanje i slavlje će trajati sedam dana, počevši od 21. septembra.\nSudir je rekao da je maoistička partija doživjela mnoge uspone i padove tokom zadnjih 15 godina, ali da je uvijek ostala uz narod. “Transformisali smo Narodnooslobodilačku gerilsku armiju (PLGA) u Narodnu gerilsku armiju (PGA) u pokušaju da pojačamo našu borbu širom zemlje”, rekao je Sudir.\nNa tom sastanku, održanom u ponedeljak, prisustvovao je veliki broj ljudi iz 15 okolnih sela.\nBitno je spomenuti da su se članovi Grupe narodnog rata (PWG) i Maoističkog komunističkog centra Indije (MCCI) 2004. godine spojili da bi formirali Komunističku partiju Indije (maoističku).\n← KP Indije Maoistička kreće u nove ofanzive da povrati izgubljene teritorije u Džarkandu i susjednim državama\nKPI Maostička proslavlja 15 godina od osnivanja partije →


Balkanska afera: Slovenci otvorili više od 200 fantomskih firmi u Banja Luci radi izbjegavanja plaćanja poreza | Vidiportal - Regionalni info portal!\nHome Novosti Balkanska afera: Slovenci otvorili više od 200 fantomskih firmi u Banja Luci...\nBalkanska afera: Slovenci otvorili više od 200 fantomskih firmi u Banja Luci radi izbjegavanja plaćanja poreza\nPodsjećamo, kako je CAPITAL nedavno objelodanio, državljani Slovenije su u protekle dvije godine u Banjaluci otvorili preko 200 fantomskih preduzeća. Njihov jedini interes je da preko Srpske izbjegnu plaćanje visokih poreza u Sloveniji i tako sačuvaju novac.\nPreduzeća nemaju broj telefona, elektronsku poštu, a na adresama na kojima su registrovana ne postoje njihova predstavništva ni kancelarije.\nPri registraciji je u većini slučajeva posredovao Rok Snežič, kontroverzni slovenački biznismen i savjetnik Janeza Janše, premijera Slovenije. Njegovi poslovi bili su predmet istražnih organa kako u BiH tako i u njegovoj zemlji.\n“Ako u poslovanju slovenačkih poreskih obveznika s kompanijama iz Banja Luke otkrijemo poslovne šeme namijenjene izbjegavanju poreza, sigurno ćemo djelovati u smislu osiguranja zakonitosti ubiranja poreza i drugih dažbina u Republici Sloveniji. Kompanije koje su osnovali slovenački državljani izvan Slovenije same po sebi nisu sporne. Međutim, bilo bi sporno kada bi se koristili za kršenje ili zloupotrebu propisa, uključujući poreske propise”, kažu za CAPITAL u Poreskoj upravi Slovenije.\nInače, kako su pojasnili, ova pojava se mora posmatrati zasebno po svakoj firmi, odnosno od slučaja od slučaja. Da bi se ispravno odredilo da li se u slučaju o kojem smo izvještavali kršio zakon, mora se utvrditi gdje pojedinac živi i ima prebivalište, gdje mu je središte poslovnih aktivnosti i čiji je rezident.\nAmbasada Slovenije: Ispitati slučaj\nKomentar o načinu na koji u Srpskoj posluju državljani Slovenije tražili smo i od njihove ambasade u BiH. Kako su nam poručili, do sada nisu bili upoznati sa našim navodima, koje su usput odbili komentarisati.\n“Ukoliko postoji sumnja o mogućim nezakonitostima, istu bi nadležni organi trebali istražiti i u vezi toga se opredijeliti”, rekli su kratko oni.\nIstiču kako su privredni odnosi Slovenije i Bosne i Hercegovine veoma dobri.\n“SIovenija se zalaže za dodatno jačanje te saradnje i ostvarivanje uzajamnih privrednih interesa uz uvažavanje zakonitosti, prakse korektnog poslovanja i principa odgovornog poduzetništva”, zaključili su u Ambasadi Slovenije u BiH.\nStevanović: Igranje po tankoj žici\nPrema njegovim riječima, svaka država povoljnijim poreskim tretmanom nastoji privući dodatni kapital. Sa druge strane, privatnik koristi instrument zakonske poreske evazije – umanjenje plaćanja poreza na način punog poštovanja zakonskih propisa.\n“Jednostavno se pronađe modalitet na koji način, napominjem uz puno poštovanje zakonskog zakonodavstva, se plaća manji porez. Tako se razvija struka poreskog savjetovanja i podsticaj da se iskoristi poresko okruženje svake države. Da li je ovo pošteno i pravedno je kompleksno pitanje. Onaj koji ima kapital nastoji ga sačuvati i uvećati. Javni sektor koji je oličenje države i različite socijalne grupe nastoje zadovoljiti svoje interese koji ne moraju nužno da se poklapaju sa privatnim kapitalom”, kaže Stevanović.\nMeđutim, prema njegovim riječima često se zna desiti da se pomješaju aktivnosti pranja novca i poreske evazije, pa se može stvorti negativan kontekst i preći granica kriminalnih aktivnosti.\n“Ova aktivnost jest igranje po žici i pojedini privatni kapital se odlučuje zbog različitih motiva da pristupi izbjegavanju plaćanja poreza rizikujući reputacioni kapital. Od slučaja da slučaja zavisi da li će neko pristupiti ovoj poslovnoj strategiji”, zaključio je Stevanović.\nCarl: nova slovenska stvarnost\nPrema njenim riječima u pitanju je jedan od največih poreskih dužnika u toj zemlji koji je zbog finansijske prevare osuđen na tri godine zatvora. U zatvoru je dijelio ćeliju sa premijerom Slovenije, Janezom Janšom koji ga je imenovao za svog savjetnika.\nPrema njenoj ocjeni to je u najmanju ruku neobično, sumnjivo i kontroverzno ali i vrijedno pažnje javnosti.\n“Prije svega trebali bi smo razgovarati o tome kako je moguće da savjetnik premijera zagovara ideju domaće ekonomije a razvija svoje aktivnosti u drugim zemljama, poput onih s nižim porezima. Ali sve je to očito nova slovenska stvarnost. Na pozicijama savjetnika najviših dužnosnika radije bih vidjela nevine ljude, bez mrlje na njihovim imenima”, kazala je ona.\nPortal Capital je i od svih nadležnih institucija u Republici Srpskoj tražio da se izjasne po pitanju fantomskih preduzeća, a njihov odgovor očekujemo u narednim danima.\nPrevious articleNije vrijeme za opuštanje: Virus je tu i kruži više nego u januaru, drugi val je neminovan\nNext articleNajvažniji vitamini i minerali: Šta treba našem imunološkom sistemu?\nIzetbegović optužio braću Čampara da progone Novalića i Mehmedagića\nSeverina teško optužuje Porfirija: “Dopustio je da se kršteno dijete ponovno krsti u pravoslavnoj...\nU BiH maske više nisu obavezne na otvorenom\nSKANDALOZNO: Migrant nakon što je brutalno udario stariju ženu u Tuzli:...


Proglašena vanredna situacija za celu teritoriju opštine Bečej\nNa osnovu Zaključka Štaba za vanredne situacije opštine Bečej od 15. novembra 2020. godine, predsednik opštine Bečej doneo je Odluku o proglašenju vanredne situacije za celu teritoriju opštine Bečej.\nMere koje su primenjuju u toku vanredne situacije su MERE propisane 14. novembra, a na snazi su od 15. novembra. Kako ističu iz Štaba za vanredne situacije, mere će se dopunjavati i menjati u skladu sa uredbom Vlade.\nProglašava se vanredna situacija za celu teritoriju opštine Bečej.\nO sprovođenju ove odluke staraće se opštinski Štab za vanredne situacije opštine Bečej u skladu sa članom 43. i članom 44. Zakona o smanjenju rizika od katastrofa i upravljanju vanrednim situacijama („Sl. glasnik RS“, broj 87/2018).\nOvu odluku dostaviti Okružnom štabu za vanredne situacije Južnobačkog upravnog okruga, Republičkom štabu za vanredne situacije – Sektoru za vanredne situacije, Odeljenju za VS u Novom Sadu, javnim preduzećima, ustanovama i drugim učesnicima u sprovođenju mera zaštite i spasavanja.\nOva odluka stupa na snagu narednog dana od dana objavljivanjau Službenom listu opštine Bečej.


Vesti Archives - Page 41 of 45 - Media&Reform\nSvetski dan bez duvanskog dima – nema dokaza da nikotin sprečava koronavirus\nVesti Milica Branković - 31. May 2020.\nTokom pandemije koronavirusa u javnosti je bilo mnogo kontradiktornih infomacija o putevima prenošenja, prevenciji i lečenju ove zarazne bolesti, koji nisu utemeljeni u nauci i medicinskoj praksi. Jedna od...\nOrganizacija civilnog društva Proaktiv iz Niša u četvrtak, 28. maja od 14 časova organizuje online trening „Zloupotreba javnih resursa u političkim kampanjama u lokalnim sredinama“ za predstavnike organizacija civilnog...\nNagradimo heroje pandemije\nVesti Aleksandar Đokić - 25. May 2020.\nHeroje naše svakodnevnice koji su pomagali za vreme pandemije - medicinske sestre, lekare, volontere, radnike, nastavnike i sve ostale - Delegacija EU odlučila je da nagradi. Ukoliko je za...\nDa li je cirkus – cirkus, ili način života?\nVesti Milica Branković - 23. May 2020.\nCirkus nas obično asocira na klovnove, trikove sa životinjama, razne vratolomije, ali u Novom Sadu postoji jedan koji već 10 godina radi na edukaciji, inkluziji i okupljanju kreativnih ljudi....\nVesti Aleksandar Đokić - 22. May 2020.\nNeuobičajeno visoke cene osnovnih životnih namirnica, čak i onih koje su bile zaštićene merama Vlade Republike Srbije, kao i cene medicinske opreme, pre svega maski – naterale su građane...\nU toku su prijave za biznis i stručne obuke u Klubu za zapošljavanje Roma\nVesti Aleksandar Đokić - 20. May 2020.\nKlub za zapošljavanje Roma poziva pripadnike romske populacije da se prijave za biznis i stručne obuke koje će se realizovati u skladu sa sadašnjom i budućom potražnjom na tržištu rada. Na ovaj...\nVesti Aleksandar Đokić - 19. May 2020.\nTokom vanrednog stanja neke škole nisu organizovale nastavu za decu sa poteškoćama u učenju, tvrde roditelji koji su se javili CINS-u, iako su to morale da urade, piše CINS....\nSerbianMeteo: Kako je priča o hobiju za neke postala posao snova\nVesti Aleksandar Đokić - 18. May 2020.\n„Priča o vremenu kao pojmu je apstraktna stvar, međutim, kada je u pitanju vremenska prognoza – stvari stoje drugačije. SerbianMeteo.com osnovan je aprila 2006. godine kao mesto za okupljanje zaljubljenika u...\n1...404142...45Stranica 41 od ukupno 45


Đurić: Zbog ulaska u EU iz Ustava se neće brisati preambula – GracanicaOnline.Info\nЂурић: Због уласка у ЕУ из Устава се неће брисати преамбула\nĐurić: Zbog ulaska u EU iz Ustava se neće brisati preambula\nSrbija neće iz Ustava menjati ono što je uverenje 90% građana, a pokrajina bi trebalo da u svoj ustav unese institucionalnu vezu sa Srbijom, kaže Marko Đurić.\nGostujući u Kažiprstu TV B92, on je rekao da se zbog ulaska u EU iz srpskog Ustava neće brisati preambula, „zasnovana na istorijskim, političkim i moralnim argumentima“.\nĐurić kaže da je za Beograd u pregovorima s Prištinom i dalje prvo pitanje Zajednica srpskih opština i tvrdi da Edita Tahiri stalno „iznosi iskrivljeno viđenje stvarnosti“.\n„Imali smo dosad najduže razgovore u Briselu, ozbiljno mučne. Gospođa Tahiri svoje viđenje sveta prikazuje javnosti kao realnost, iako je to neko iskrivljeno ogledalo stvarnosti“, rekao je Đurić.\nŠef kancelarije za KiM navodi da Edita Tahiri relativizuje ceo pregovarački proces i „stavlja se u ulogu EU“ kada govori o tome kada će biti otvoren most na Ibru.\n„Dok cela Ulica kralja Petra ne postane pešačka zona, otvaranja mosta ne može biti. Za nas je važna bezbednost u Mitrovici, mora se obezbediti to da ne mogu konvoji da uleću iz južnog u severni deo Mitrovice. Nama je važno da punkt Kfora bude u blizini“, naveo je Đurić.\nNa pitanje zašto se to o čemu se razgovara u Briselu „ne stavi na papir“, već svaka strana svom delu javnosti iznosi svoje viđenje stvari, Đurić kaže:\n„Tahiri oštećuje time svoj kredibilitet. Mi smo u četiri ujtru sedeli sa najbližim saradnicima Federike Mogerini i ona je tim ljudima dala reč da neće iznositi svoje interpretacije, to neki svoje izmišljeno viđenje, pa je opet to uradila“.\nKako kaže, ona je tako „ponovo pokušala da profitira na nekoliko sati u svojoj javnosti“.\n„Verujte, to što ja kažem da most neće biti otvoren dok ulica ne bude pešačka zona, to će preneti i albanski mediji pa će ona opet ispasti smešna“, kaže Đurić.\nPrema njegovim rečima, zasad nema uslova i potrebe da srpski i kosovski premijer sednu za sto.\n„Predsednik vlade je pokazao da kada treba da se založi za srpske interese, kada treba da se uradi nešto hrabro u procesu normalizacije, on je tu, isto kao i kada treba da se kaže ne. Ali zasad na najvišem nivou nema razgovora, mi smo na to spremni, kada se stvore uslovi“, kaže Đurić.\nTakođe, naveo je da za Srbiju ništa ne znače razgovori kosovskih vlasti sa Crnom Gorom oko demarkacije granice, jer ne može „lažna država“ menjati granice Srbije.\nPrevious Problemi Srba nezaposlenost, bezbednost, uzurpacija imovine, pravo na jezi i pismo\nNext Eksplozivna naprava na Skupštinu Kosova


MART POSVEĆEN ŽENAMA - RAJIĆEVA SHOPPING CENTAR - Retail Serbia Forum - Retail Serbia\nMART POSVEĆEN ŽENAMA - RAJIĆEVA SHOPPING CENTAR\n3 godina 1 mesec pre\t#1735 od Zarko\nKoliko puta ste u poziciji ćerke čuli svoju majku kako kaže: „ne moraš baš toliko kratko“ ili „da li mora baš toliko usko“. Sa druge strane ćerke obično imaju komentare poput: „treba ti više boja“ ili „nemaš ti baš toliko godina za takvu odeću“. Upravo vođeni time, želimo da pozovemo sve mame i ćerke da posete naš Centar u periodu od 05-11. marta od 12-18h i odaberu odevne kombinacije jedna za drugu. Sve učesnice koje svoje fotografije u izabranoj odeći postave na naš instgaram profil koristeći #nestposebno, #Rajiceva i #damenapotezu, pokažu ih našim promoterkama na promo štandu, osvojiće vaučere za kupovinu u Jasmin i DM radnjama lociranim u Rajićeva Shopping Centru. Pored navedenog, samim postavljanjem fotografija sa navedenim # sve dame učestvuju u našoj nagradnoj igri o kojoj više informacija možete videti na zvaničnom sajtu šoping centra.\nNismo zaboravili ni na sam 8. mart koji je u svetskim razmerama posvećen damama. Bilo da kupujete poklon za svoju devojku, suprugu, sestru, drugaricu, majku, suočavate se sa problemom izbora odgovarajućeg poklona. Kako bi smo pomogli u tome, tokom 07. i 08. marta u periodu od 12-20h u Rajićeva Shopping Centru, na našem promo pultu, biće prisutni šoping asistenti koji će vam na osnovu svega nekoliko osnovnih informacija o vašoj posebnoj dami, dati sugestiju po pitanju poklona i radnje u kojoj ga mozete pronaći.


Grad Pirot - Održana sednica Gradskog veća: Većnici dali saglasnost na planove i programe rada javnih preduzeća, ustanova kulture i organizacija za 2018. godinu\nDanas je održana sednica Gradskog veća na kojoj su većnici izmedju ostalog dali saglasnost na Programa rada Skupštine grada za 2018. godinu i na Plan generalne regulacije “Pirot-Istok II”, kao i na programe poslovanja javnih preduzeća i ustanova kulture i organizacija za sledeću godinu. Po usvajanju predloga, na red su došla javna preduzeća. Direktori su redom obrazlagali planove i programe rada za 2018. godinu\nZoran Nikolić, direktor JP ”Vodovod i kanalizacija” istakao je da su planirane investicije u narednoj godini, gde se podrazumeva i projekat Rekonstrukcije crpne stanice Berilovac, koji se finansira iz programa KFW, oko 230 miliona dinara.\nJP “Komunalac”, prema rečima direktora Bobana Tolića, nastaviće da realizuje zacrtane ciljeve i u 2018. Uz Investicije od 37 miliona dinara, u planu je i jedan značajniji projekat koji će biti finansiran sredstvima iz fondova Evropske unije, a odnosi se na primarnu separaciju otpada.\nSlaviša Svilarov, direktor JP za planiranje i uredjenje gradjevinskog zemljišta govorio je o planovima za narednu godinu.\nSednica Skupštine grada, poslednja u ovoj godini, biće održana u četvrtak, 28. decembra, na Dan grada.


U Gornjem Brijanju u toku su radovi na izgradnji vodovodne mreže – Info Centar Juga\nU Gornjem Brijanju u toku su radovi na izgradnji vodovodne mreže koja će omogućiti da 200 domaćinstava dobije zdravu pijaću vodu. Za radove koji podrazumevaju izgradnju oko 3.500 metara vodovodne mreže, kao i priključaka sa vodomerima i vodomernim šahtama, Evropska unija i Vlada Švajcarske su preko razvojnog programa Evropski PROGRES uložile 98.000 evra, a opština Bojnik 11.700 evra.\nRadove su danas obišli predsednik opštine Bojnik Nebojša Nenadović i menadžer razvojnog programa Evropski PROGRES, Grem Tindal.\n„Ovaj projekat je jako bitan za sve građane u Gornjem Brijanju jer oni nemaju zdravu pijeću vodu u svojim domaćinstvima. Izuzetno mi je drago da se projekat polako privodi kraju i još jednom se zahvaljujem Evropskom Progresu, Vladi Švajcarske i Vladi Republike Srbije koji su nam pomogli“ – kazao je Nenadović.\n„Izuzetno mi je drago što sam danas ovde, i mogu da vidim projekat koji će omogućiti da 200 domaćinstava u ovom selu u opštini Bojnik dobije zdravu pijaću vodu. Kroz ovaj projekat se na najbolji mogući način vidi kako su sredstva građana Evropske unije i Švajcarske, koje finansiraju program Evropski Progres, uložena na pravi način, jer donose dobrobit građanima u Srbiji“ – rekao je prilikom današnje posete menadžer razvojnog programa Evropski PROGRES, Grem Tindal.\nPlanirano je da radovi na izgradnji vodovoda u Gornjem Brijanju budu završeni u roku , a izvođač radova je građevinska frima „Invest-Produkt“ iz Lebana koja je izabrana u postupku javne nabavke. Predsednik opštine Bojnik Nebojša Nenadović i menadžer razvojnog programa Evropski PROGRES, Grem Tindal sa saradnicima obišli su i agro biznis zonu u naselju Kosančić.\nProlećni rаspust počinje u četvrtаk 13. аprilа\nAkcija preventivnih pregleda u Vojinici, Ličinom Dolu, Boćevici i Palojcu\nSutra bez vode u Leskovcu ove ulice


Gas kroz Srbiju od jutros teče "Balkanskim tokom"\nGospođinci, 1. januar 2021.\nPredsednik Srbije Aleksandar Vučić otvorio je jutros, nešto posle šest sati, u Gospođincima kod Žablja, novi gasovod u Srbiji, "Balkanski tok", od bugarske do mađarske granice.\nVučić je najavio da će za 10 ili 15 dana biti izneti predlozi za značajno sniženje cene priključka na gas za domaćinstva u Srbiji.\nGas od jutros kroz našu zemlju teče "Balkanskim tokom". Srbija je dobila drugi pravac snabdevanja, istakao je predsednik i uputio čestitku izvođačima na uspešno obavljenom poslu.\nOvo je za nas velika i važna stvar, poručio je Vučić i naglasio da je Srbija gasovodom "Balkanski tok" obezbedila energetsku stabilnost i bezbednost, što je važno za privlačenje novih investitora\nVučić je naveo da se sa tog mesta razvodi gas kroz sistem primarnog i sekundarnog gasovoda.\nPrema njegovim rečima, gas preko tog gasovoda nabavljamo po ceni do 155 dolara, uz mnogo niže troškove transporta, nego preko drugog gasovoda preko kojeg smo se do sada snabdevali.\nOn je podsetio na to da je za dopremanje gasa preko Ukrajine i Mađarske u Srbiju naplaćivano dodatnih 30 dolara, plus 18 dolara za razvoz po našoj teritoriji.\nSamo na to smo trošili 48 dolara. A sada će to koštati između 12 i 14 dolara. Mislim da su to značajne uštede. Strateški, ovo je veoma važno za nas, ponovio je predsednik.\nImajući u vidu visoku cenu izgradnje gasovoda, povoljna okolnost je, kako je istakao, što ćemo zajedno sa partnerom naplaćivati tranzitnu taksu i tako isplaćivati te troškove.\nVučić je rekao da ovim gasom obezbeđujemo energetsku sigurnost i dobijamo mogućnost da privučemo dodatne investitore, i najavio da će gas biti doveden u još mnoge opštine u kojima ga nema, čime će dodatno biti privučeni svi koji žele da otvore fabrike.\nNama predstoji još mnogo posla, ali ovo garantuje izvesniju i bolju budućnost. Ne znam kako će ići između Rusije i Ukrajine oko trgovinskog sporazuma, ali Srbija je uz pomoć ruskih partnera uspela da osigura snabdevanje svoje teritorije, objasnio je predsednik Srbije.\nJutros, tačno u šest časova, gas je krenuo iz Bugarske i ušao u novoizgrađeni srpski gasovod. Preko gasovoda kroz Srbiju gas će ići ka Mađarskoj i BiH, a postoji mogućnost i ka drugim zemljama u regionu.\nIzgradnjom i puštanjem u rad "Balkanskog toka", dela gasovoda "Turski tok", od bugarske do mađarske granice, potpuno je obezbeđena energetska stabilnost i bezbednost Srbije.\nOtvaranju su prisustvovali i direktor "Srbijagasa" Dušan Bajatović, ambasador Ruske Federacije u Srbiji Aleksandar Bocan-Harčenko, ministar građevinarstva, saobraćaja i infrastrukture Tomislav Momirović, bivši ministar rudarstva i energetike Aleksandar Antić, predsednik Pokrajinske vlade Igor Mirović, kao i predsednik kompanije "Energotehnika južna Bačka" Dragoljub Zbiljić.


Podešavanje vremena bafer u Microsoft Bookings - Office 365\nPodešavanje vremena bafer u Microsoft Bookings\nNeke zakazane obaveze zahtevaju vremena pre nego što ili kada se sretnete sa klijentu da biste podesili, sredite ili poništavanje soba i opreme. Ili ako ste na putu mnogo između klijenta zakazane obaveze koje možda će biti potrebno vremena da biste se uverili da ste i vaš tim možete doći pomoću tačke A do tačke B bez pravljenja klijent Sačekajte. Bez obzira na to da je razlog, ovog puta je važno za vas i vaše osoblja mogu da vodite poslovanje bezbedno, efikasno i efikasno.\n„Bafer vremena” je nova funkcija u Microsoft Bookings koja vam daje ovo vreme. Možete da podesite bafer vremena pre nego što počnete zakazane obaveze, nakon završetka zakazane obaveze ili oba da vam i osoblje vreme za izlaganje odlično usluga klijentima.\nPostavljanje bafer vreme podrazumevane vrednosti\nBafer vreme podrazumevane vrednosti su podešene na stranici detalji usluge u rezervacije. Sve usluge kao što su podrazumevane postavke na ovoj stranici, ovo su postavke koje upravljaju klijenata iskustvo kada su knjige sa sobom pomoću stranicu na mreži rezervisanje. Takođe su Postavljanje podrazumevanih vrednosti koje ćete videti kada kreirate novu rezervaciju ručno iz unutar rezervacije za rezervacije iOS ili Android aplikacija za mobilne uređaje. Ove podrazumevane vrednosti može da uređuje za rezervaciju određenim potrebama određenog kupca.\nPostavka vremena bafer možete pronaći neposredno ispod „Podrazumevano trajanje” birači na stranici detalji usluge. Pre nego što ga može se podesiti za dati uslugu, bafer vreme mora biti uključen. To ćete uraditi tako što ćete kliknuti na dugme preklopnik vreme bafer koja će zatim nudi „Pre” i „Posle” padajuće. Ove padajuće se koriste da biste izabrali podrazumevani iznos vremena pre i posle svakog rezervisanje (pogledajte ispod).\nBafer vreme i podešavanja vremena za sastanak\nDa biste izbegli zabunu o kada klijenti očekuju u skladu sa vama, rezervacije prikazuje bafer i stvarne obaveze vremena (vreme klijenti očekuju u skladu sa vama) iz kalendara, a u e-poštu potvrde i podsetnika za relevantne osoblja. Na primer, ispod je šta bi videti u rezervacije za zakazane obaveze sa klijenta koji uključuje 15 minuta pre zakazane obaveze bafer vremena. Imajte na umu da samu događaj (levo na slici ispod) prikazuje svetlije senčenje bafer put i tamnija senčenje za zakazanu obavezu stvarni klijent. Dok je sastanak poziva preletajućeg (otvorena sa jednim klikom na događaj) posebno navodi da zakazanu obavezu iz 9:00a da 10:00a sa Katie Jordan i uključuje 15 minuta bafer vremena pre zakazane obaveze i 10 minuta nakon zakazanu obavezu. Potvrda i podsetnika za osoblje na sličan način referentnih određene bafer i podešavanja vremena za zakazanu obavezu dok klijent bi dobila samo potvrde i podsetnici koje ukazuju na 9:00a – 10:00a termin.\nBafer vreme i dostupnosti\nKlijenti direktno ne vidite bafer vremena podešavanje, niti da ih menjaju, ali jer bafer vreme se koristi za izračunavanje ukupno trajanje usluge, klijente koji će videti i osoblju relevantne kao rezervisao tokom bafer i običan sastanak puta. Slično tome, klijenti videti samo dostupnost za vas i vaše osoblja koji je prilagođen usluga, uključujući i njihove povezane bafer puta. Drugim rečima, sat vremena usluga sa 15 minuta pre zakazane obaveze bafer vremena (da se pripremim sobu, na primer) zahtevaju da je u blok dostupnog vremena najmanje 1 sat i 15 minuta. Zakazane obaveze za ovu uslugu bi zbog toga popunite 75-minutni perioda vremena na kalendaru i zbog toga treba 75 minuta dostupnost knjiga bez neusaglašenosti.


Protest internet radnika zbog naplate poreza za unazad pet godina › Made-in-Germany.rs\nUdruženje radnika na internetu najavljuje da će ispred Skupštine Srbije u subotu 16. januara održati protest protiv odluke države da im retroaktivno naplati porez za proteklih šest godina, ističući pri tom da njihovi zahtevi ostaju isti, a to su obustava naplate i pregovori.\nUdruženje frilensera je pozvalo sve radnike na internetu da u subotu u 15 sati dođu na protest kako bi „iskazali nezadovoljstvo i rekli ne pljački radnika na internetu“. Članovi Udruženja u saopštenju napominju da je država, kroz delovanje Poreske uprave, „ugrozila egzistenciju i budućnost desetine hiljada porodica radnika na internetu“.\n“Optužuju nas da smo utajivači poreza, da tražimo povlašćen položaj, svađaju nas sa drugima. Pozivaju se na zakon donet pre 20 godina prema kojem nismo niko, ni radnici, ni zaposleni, ni poslodavci. Ne daju nam da budemo jednaki sa drugima”, kaže se u saopštenju i podseća da je pred Novu godinu Poreska uprava poslala hiljadama frilensera obaveštenje o naplati poreza.\n– Usred pandemije žele da nam uzmu i do 80% svega što smo zaradili u proteklih pet godina. Naš posao je jedan od mnogih koji su pogođeni krizom. a budžetskoj kasi fali 4,2 milijarde eura i ta rupa se sada popunjava preko pleća radnika na internetu. Sada su se setili svih nas kada im treba novac potrošen na gradnju stadiona, pravljenje logotipa javnih preduzeća, dok opraštaju dugove najvećim dužnicima – kažu u Udruženju i poručuju: “Podržite nas, i vi ste na udaru koji neće prestati sutra”.\nPrvomajski protest u Berlinu, uprkos zabrani okupljanja\nZa kašnjenje plaćanja poreza kazne i 10 puta manje\nOd MiG na 05/01/2021 / AKTUELNO / Ostavite komentar\nNemačka izvezla na Bliski istok oružja za preko milijardu €


Novine broj 1048 - Kanada - News from Canada - Novine Toronto\nSastanak lidera provincija i teritorija\nPremijeri potražuju deset milijardi od države\nNa sastanku kanadskih provincijskih i teritorijalnih lidera u Montrealu, čulo se da bi od federalne vlade trebalo da dobiju dodatnih 10,6 milijardi za transfere i izjednačavajuća sredstva.\nOtprilike polovinu tog iznosa, tačnije 4,9 milijardi, provincije bi utrošile za zdravstvo, socijalnu pomoć i obrazovanje, dok bi preostala sredstva bila preusmerena siromašnim provincijama.\nNa osnovu sačinjenog izveštaja, ističe se da federalna vlada ima više novca nego što joj je potrebno za sprovođenje svojih ustavnih nadležnosti, dok u isto vreme provincije muče muku sa narastajućim troškovima za finansiranje zdravstvene zaštite i ostalih socijalnih programa. Preporuka izveštaja je da bi izjednačavajuća sredstva za siromašnije provincije trebalo da budu zasnovana na prihodima ostvarenim u poslednjih deset godina, u koja bi trebalo da budu uključena i sredstva prikupljena od iskorišćavanja prirodnih resursa, kao što su nalazišta nafte i zemnog gasa i rudnici.\nTrenutno, izjednačavajuća sredstva koja federalna vlada daje siromašnim provincijama kako ne bi previše zaostajale za bogatima, bazirana su na standardu pet provincija, u koje ne spada naftom bogata Alberta. Sredstva iz ovog fonda ne dobijaju jedino Ontario, Alberta i Saskačuan.\nPremijer Manitobe Geri Doer zatražio je od svojih kolega da prihvate zaključke iz izveštaja zato što se on zalaže za pan-kanadski, principijelan pristup. Premijer Saskačuana Kalvert je, pak, izneo svoje neslaganje sa preporukom da se u formulu za egalizaciju uključe prihodi od prirodnog bogatstva. On zagovara usvajanje predloga premijera Harpera, po kome bi se sredstva raspoređivala na osnovu standarda deset provincija, ali bez uračunavanja prihoda od prirodnih bogatstava, što je model koji više odgovara njegovoj provinciji.\nNajbogatije provincije Ontario i Alberta stavljaju primedbu da za državnu kasu izdvajaju više nego što dobijaju nazad. Ontarijski premijer Dalton MkGvinti već duže vremena traži 23 milijarde, što predstavlja razliku koju provincija potražuje od države. On insistira da da zbog ontarijskih poreskih obveznika, provincija naprosto više ne može da dozvoli sebi da preko Otave prosleđuje novac drugim provincijama, te da neće podržati rešenje kojim se jednoj polovini stanvištva pomaže na račun druge polovine.\nPremijeri nisu uspeli da postignu saglasnost po izveštaju.\nNajavljeno je da će naredne godine premijeri biti u prilici da u seriji razgovora sa premijerom Harperom, rade na reformisanju sadašnjeg sistema foskalnog federalizma. Ishod tih pregovora trebalo bi se odrazi na socijalne, obrazovne i zdravstvene službe koje će u provinciji biti obezbeđene iz federalnih sredstava.\nnacrt zakona o odgovornosti\nZakon ima za cilj da očisti vladu\nU utorak je u Donjem domu predstavljen nacrt federalnog zakona o odgovornosti, najvažniji deo platforme Konzervativne stranke.\nPredstavljajući dokument, predsednik Saveta riznice Džon Berd je rekao da se radi o strogom, jedinstvenom zakonu koji ima za cilj da očisti vladu i povrati poverenje građana.\nNajvažniji ciljevi ovog zakona su reformisanje finansiranja političkih stranaka kako bi se smanjio uticaj velikog kapitala i smanjivanje uticaja lobista. U skladu sa tim, veća ovlašćenja će imati glavni inspektor i federalni komesar za etička pitanja. Načelnik parlamentarnog budžeta će imati zadatak da izvrši objektivnu analizu vladinih finansija. Takođe se predviđeno da obezbedi bolji pristup informacijama i da se na funkcije postavljaju ljudi u skladu sa zaslugama. Nacrt zakona obezbeđuje zaštitu i nalaže isplatu nagrade od hiljadu dolara onima koji ukažu na nepravilnosti.\nZakon bi trebalo da spreči korupciju zvaničnika i da uspostavi transparentnost unutrašnjeg funkcionisanja vlade. Tokom predizborne kampanje ovaj zakon je najavljivan kao odgovor konzervativaca na sponzorsku aferu liberala.\nVažnost ovog dokumenta pokazuje i to da će premijer Harper sledeće nedelje poći na put po zemlji kako bi građanima objasnio ciljeve zakona. On bi želelo da zakon bude usvojen pre odlaska poslanika na letnji odmor, što se procenjuje kao poprilično ambiozno za manjinsku vladu.\nPonovno glasanje o istopolnim brakovima\nVlada premijera Stivena Harpera najavljuje da će ispuniti predizborno obećanje i sprovesti slobodno izjašnjavanje poslanika Donjeg doma o brakovima supružnika istog pola. Ministar pravde Vik Touvz je čak najavio da bi do glasanja moglo relativno brzo da dođe.\nKonzervativci su u kampanji zagovarali da će zakonski zabraniti brak istopolnih supružnika ukoliko ga članovi Parlamenta u ponovljenom glasanju ne podrže. Zagovornici ravnopravnosti homoseksualaca apeluju na konzervativce da ne sprovode obećano glasanje, a i organizacija Kanađana za bračnu ravnopravnost ističe da najveći broj građana smatra da o ovom pitanju ne treba više raspravljati.\nOdluka federalne vlade\nTamilski tigrovi - teroristička grupa\nFederalna vlada je donela odluku da organizaciju Tamilski tigrovi stavi na listu terorističkih grupa . Ministar za javnu bezbednost Stokvel Dej je u saopštenju istakao da se ovim tamilskoj zajednici stavlja do znanja da kanadska vlada neće tolerisati terorizam ili terorističku delatnost.\nStavanje na ovu listu znači da je protivzakonito da bilo ko u Kanadi podržava ili učestvuje u aktivnostima Tamilskih tigrova.\nOva odluka je izazvala negodovanje kod predstavnika tamilske zajednice u Torontu, koji veruju da će se to nepovoljno odraziti na mirovni proces koji upravo treba da se nastavi u Ženevi.\nOva grupa, koju su i Ujedinjene nacije nedavno okarakterisale kao terorističku, prva je dodata na listu terorističkih organizacija otkako su konzervativci došli na vlast.\nČlanovi organizacije Tamilski tigrovi počeli su da dolaze u Kanadu pre dvadeset godina, a i dalje predstavljaju jednu od najbrojnijih kada se radi o traženju izbegličkog statusa. Direktan povod za stavljanje Tamilskih tigrova na listu bio je izveštaj Hjuman Rajts Voča u kojem se poziva vlada da ispita navode o zastrašivanju unutar tamilske zajednice u Torontu. Pretnjama su izloženi članovi porodice, u Kanadi ili Šri Lanki, onih pripadnika koji ne daju priloge organizaciji.\nTamilskim tigrovima već 23 godine bombaši samoubice služe kao sredstvo borbe za nezavisnu tamilsku državu u Šri Lanki.\nPolicija traži odgovore na brojna pitanja\nU praznom stanu u Misisagi pronađeno telo novorođenčeta\nProšle nedelje je u praznom stanu u Misisagi pronađeno telo novorođene bebe. U tom stanu su do pre dve nedelje stanovali dva muškarca i jedna žena, koji su tu proveli šest meseci. Neke komšije su izjavile da su u poslednje vreme primetili da u stanu boravi i jedna trudnica.\nIstraga je odmah započela i ubrzo je Ivana Levković, 23, dovedena u vezu sa umrlom bebom. Ona se predala u nedelju i ustanovljeno je da je ona majka novorođene bebe. Traže se odgovori na pitanja kako je beba umrla, zašto nisu obavešteni zvanični organi i zašto je telo ostavljeno u stanu, nakon što su se stanari odselili na brzinu, kako su rekle komšije. Nema naznaka da li se radi o nasilnom oduzimanju života, a policija nastavlja istragu.\nDosadašnja istraga pokazuje da su Kostala ubili Talibani\nZvaničnik Avganistanske nacionalne policije Hadži Van Džan izjavio je da dosadašnja istraga ukazuje da su kanadskog vojnika Roberta Kostala i američkog bolničara Džona Stouna ubili Talibani.\nPored kanadskih i američkih predstavnika, istragu obavljaju i avganistanski vojni istražitelji. Oni su saslušali učesnike okršaja i očevice i ustanovili da su Kostal i Stoun stradali na početku okršaja.\nIstraga je sprovedena nakon što su se javile sumnje da su vojnici možda stradali od 'prijateljske paljbe'.\nPoslanici o angažmanu u Avganistanu\nO'Konor kaže da briga o bezbednosti započinje daleko od granica\nDebata o Avganistanu u Parlamentu pokazala je da sve političke stranke pružaju podršku angažovanju pripadnika kanadskih oružanih snaga u toj azijskoj zemlji. Vladajući konzervativci dobili su podršku od liberala, tokom čije vlasti je angažman i počeo, NDP-a i Bloka Kvebekva.\nPolemiku je započeo ministar odbrane Gordon O'Konor, koji je istakao da ne treba čekati da se teroristi pojave u nekom od naših gradova već da brigu o bezbednosti zemlje moramo započeti daleko od granica.\nOno što se pojavilo kao sporan momenat je pitanje legitimnosti sporazuma o razmeni zarobljenika, koji je decembra potpisan sa avganistanskom vladom. U njemu stoji da kanadske oružane snage predaju zarobljenike avganistanskoj vladi, što je navelo predstavnicu NDP-a Donu Blek da zameri da u sporazumu nije dovoljno jasno precizirano da zarobljenici ne mogu da se izuče SAD-u ili nekoj drugoj sili koja može da ih podvrgne torturi. O'Konor i Udžal Dosandž su, međutim, ukazali da takve garantije postoje, jer se nalaže prisustvo predstavnika međunarodnog Crvenog krsta kod transfera zarobljenika.\nTokom debate premijer Stiven Harper je u više navrata odbacivao mogućnost glasanja o angažmanu u Avganistanu. Po njegovoj izjavi, koja se čula u periodu odgovaranja na pitanja, kanadske trupe će u tamo ostati još godinama posle isteka sadašnjeg zvaničnog termina koji ističe 2007. godine.\nU Kandaharu trenutno boravi oko 2.200 kanadskih vojnika i njihov angažman traje do februara naredne godine. Premijer Harper je nagovestio da bi uskoro moglo da dođe do produženja angažmana.\nSlučaj ubijenog bračnog para Janiero\nSobarice pre vremena obrisale tragove zločina\nSlučaj bračnog para Janiero, koji su ubijeni februara meseca u poznatom meksičkom letovalištu, ponovo je privukao pažnju javnosti.\nOvog puta radi se o autentičnim snimcima, načinjenim kamerom sa mobilnog telefona, na kojima se vide sobarice i čistači kako dolaze u sobu da čiste, i tako uklanjaju tragove zločina. Advokat porodice Edi Grinspen kaže čak da se razaznaje da sobarica baca krvavu prostirku iz baštenskog dela sobe.\nKako se naglašava, snimak je načinjen dva dana posle počinjenog ubistva, odnosno u vreme dok je meksička policija još uvek insistirala da se prema sobi treba odnositi kao prema mestu zločina.\nOvaj video zapis u trajanju od jednog minuta napravio je jedan član porodice, šokiran onim što se dešava pred njegovim očima.\nOd početka istrage u ovom slučaju porodica, ali i kanadski zvaničnici upućuju zamerke na račun rada meksičke policije. Ovaj najnoviji primer je nešto što policija na severnoameričkom kontinentu ni slučajno ne bi dozvolila pre nego što veštaci ne prikupe sav mogući dokazni materijal. Grinspen veruju da su zvaničnici iz hotela naložili čišćenje sobe kako bi mogli da je izdaju novim gostima.\nMeksičke vlasti, pak, govore da je najveći deo istrage završen i da bi zločin mogao biti razjašnjen u narednih petnaestak dana.\nAdvokat Grinspin kaže da porodica ima još neke važne snimke koje on planira da prosledi kanadskim vlastima.\nPoslanicima u Parlamentu povećanje plate\nP oslanicima u Parlamentu ove godine plata će se povećati za 3.400 dolara. Sa tim povećanjem, oni će primiti 147,700 dolara, što će ih svrstati na sam vrh po visini primanja, gde ima još svega dva odsto zaposlenih.\nPremijer Stiven Harper ima dvostruko viša primanja od poslanika. Za njim slede ministri u vladi, predsednik Parlamenta Piter Miliken i lider opozicije Bil Grejem, koji dobijaju po 218.500 dolara.\nLideri ostalih stranaka dobijaju pedeset hiljada dolara više od običnog poslanika.\nVilkins veruje da će pitanje drvne građe biti rešeno ove godine\nAmerički ambasador u Kanadi Dejvid Vilkins veruje da će sporno pitanje drvne građe biti rešeno u ovoj godini. On je istakao da je optimista zato što vidi želju i rešenost obe strane da se ovo pitanje skine sa dnevnog reda, što je jedan od preduslova u prevazilaženju razlika koje postoje.\nPitanje prodaje kanadske drvne građe u SAD-u sporno je već tridesetak godina, a u poslednje vreme je dostiglo ozbiljnije razmere.\nPonovo predlog za zabranu telefoniranja u vožnji\nO'Tul po treći put za veću bezbednost u saobraćaju\nOntarijski poslanik Džon O'Tul ponovo je, po treći put, provincijskom parlamentu podneo predlog zakona o zabrani upotrebe mobilnog telefona tokom vožnje. On veruje da bi, ukoliko je već neophodno telefonirati i voziti u isto vreme, iskusnim vozačima moglo da se dozvoli korišćenje aparata koji ne angažuje ruke, dok za novajlije za volanom predviđa zabranu bilo kakvog telefona. Izuzeci bi se mogli tolerisati u hitnim slučajevima, saobraćajnim nesrećama, kod prijavljivanja kriminalnih radnji ili izrazito nepovoljnih uslova na putu.\nO'Tul kaže da prati šta se događa i smatra da bi sprečavanje makar jedne nesreće bilo više nego dovoljno opravdanje za usvajanje njegovog predloga.|\nProtivnici ponajviše zameraju što bi bilo teško proveravati njegovo sprovođenje. O'Tul predviđa da istražni organi na mestu nesreće odmah proveravaju da li je telefon korišćen u vožnji, a predlaže i da se zakonom predvidi mogućnost da se nekom budućom tehnologijom otkrivaju prekršioce.\nIako u svetu ima četrdesetak zemalja u kojima je vozačima zabranjena upotreba mobilnog telefona, u Kanadi je takva zabrana na snazi samo u Njufaundlendu i Labradoru. Kazna za prekršioce je od sto do 400 dolara i četiri kaznena poena.\nOntarijski premijer Dalton MkGvinti nije previše zainteresovan da podrži donošenje ovog zakona. Napominjući da se zakonima ne može baš sve regulisati, on kaže da svako ko telefonira u vožnji treba da bude obazriv i da se ponaša odgovorno.\nMi i mobilni telefon\nKod drugih nam smeta ono što kod sebe ne primećujemo\nNedavno internet istraživanje o našim navikama pri upotrebi mobilnog telefona nikako ne daje dobru sliku o nama. Pre svega, čak devet od deset osoba je izjavilo da im smeta što oni koji razgovaraju čine to preglasno ili na neki drugi način nerviraju ljude iz svoje okoline, a sa druge strane tek neznatan broj ljudi primećuje da i sami čine to isto.\nI iz drugih odgovora jasno se vidi da drugima zameramo ono što kod sebe opravdavamo. Bar tri četvrtine osoba je reklo da telefon koristi u hitnim slučajevima, a opet, poprilično se ljudi požalilo da ih zivkaju za sitnice i da stoga obavezno proveravaju ko ih zove ili povremeno isključuju zvono. Treba, međutim, reći da polovina nikada ne isključuje telefon, bez obzira gde se nalaze.\nŠto se tiče raznih dodataka i novotarija koje su sastavni deo mobilnih telefona, to najčešće koriste mladi ili pripadnici manjinskih zajednica.\nPoruke šalju uglavnom mladi, iz grupe 18-29 godina.\nPodatak koji najviše zabrinjava je svakako to što je više od četvrtine učesnika ankete priznalo da su svesni da im koncentracija za volanom opada i da nesigurnije voze dok telefoniraju, a opet to nastavljaju da rade.\nGrađani o angažmanu u Avganistanu\nPodeljena mišljenja o opravdanosti kanadske misije\nU istraživanju Desima Riserča, mišljenja građana o opravdanosti kanadskog angažmana u Avganistanu u potpunosti su podeljena - 45 odsto smatra da je to dobra ideja, dok 46 odsto to sagledava kao lošu ideju. Muškarci češće nego žene opravdavaju učešće u misiji, ako se gleda po provincijama, onda su građani Alberte u najvećem procentu za, a građani Kvebeka u najvećem procentu protiv.\nŠto se tiče dužine trajanja boravka vojnika u toj azijskoj zemlji, gledišta nisu tako podeljena, iako se opet javljaju neslaganja. Više od dve petine građana bi želelo da se vojnici vrate već sledeće godine, ali svaki četvrti anketirani veruje da trupe treba da ostanu tamo dokle god je potrebno da bi se misija okončala, svaki deseti smatra da boravak treba produžiti za godinu ili dve, a 15 odsto je raspoloženo da tamo vidi kanadske vojnike još pet godina.\nStručnjaci napominju da rezultati očigledno pokazuju da građani imaju problem da shvate pravi razlog za učestvovanju o ovoj misiji.\nO ovom pitanju bi i članovi Parlamenta trebalo da iznesu svoje mišljenje, mada se napominje da neće biti glasanja. Jedan od najozbiljnijih kandidata za novog lidera Liberalne stranke Majkl Ignatijef, koji uzgred podržava avganistansku misiju, izjavio je CTV-u da bi u nekom trenutku možda ipak trebalo razmišljati o izjašnjavanju po ovom pitanju. On veruje da bi glasanje bilo primereno ukoliko bi se došlo u situaciju da se jave ozbiljne dileme o opravdanosti misije.\nPosle poraza na januarskim izborima\nTrido u radnoj grupi za oporavak Liberalne stranke\nČelnici Liberalne stranke ubedili su Džastina Tridoa, najstarijeg sina nekadašnjeg premijera Pjera, da stane na čelo radne grupe čiji će zadatak biti da radi na oporavku stranke posle poraza na januarskim federalnim izborima.\nDžastin Trido je aktivista za pitanja omladine i životne sredine, pa samim tim izuzetno pogodna ličnost da iznađe odgovore na pitanja zašto mladi nisu zainteresovani za politički i građanski angažman, da li su Kanadi potrebne posebne službe za mlade i da li bi pitanje omladinskih kriminalnih bandi trebalo da bude prioritetno u politici razračunavanja sa kriminalom. To su samo neke od tema kojima će baviti ova radna grupa. Ostale pokrivaju mnoge druge važne oblasti, od etike i religije u politici, pa do imigracije i spoljnih poslova.\nZa nacrt oporavka stranke zadužen je Tom Aksvorti, profesor na univerzitetu Kvins i svojevremeno jedan od najbližih saradnika Pjera Tridoa.\nPočelo prijavljivanje za novog lidera liberala\nIgnatief i Dion ozvaničili svoje kandidature\nSvoju kandidaturu za učesnika u nadmetanju za lidera Liberalne stranke zvanično su potvrdili još i Majkl Ignatief, 58, bivši profesor sa Harvarda i Stefan Dion, 50, bivši ministar za očuvanje životne sredine.\nU najavi, Ignatief je objasnio da mu je cilj kod građana povrati veru ne samo u Liberalnu stranku, već u politiku uopšte. Ističući da je možda došlo vreme da kanadski premijer bude iz Toronta, on je naglasio da kada bude na funkciji neće zaboraviti potrebe najvećeg grada i ljudi koji su ga podržali. Po sadašnjoj izjavi, jedan od njegovih prioriteta biće investiranje u infrastrukturu grada i čitavog regiona, zato što daje izuzetan doprinos sveukupnoj nacionalnoj privredi.\nMnogi veruju da je, iako bez iskustva u politici, profesor Ignatief najveća zvezda među potencijalnim kandidatima. On je dobro poznato ime u nauci, a da li će uspeti da ga potvrdi i u politici, ostaje da se vidi.\nStefan Dion je svoju odluku o kandidovanju saopštio u Kongresnoj palati, u kojoj je prošle godine predsedavao na međunarodnoj konferenciji o klimatskim promenama. U govoru je istakao da želi da postane lider stranke, a potom i premijer Kanade zato što je svestan potrebe objedinjavanja privrednog rasta, socijalne pravde, okruženja i zdravlja građana.\nEr Kanada korigovala cene za kontinentalni saobraćaj\nEr Kanada je zbog povećane cene goriva povećala cene karata za šest do deset dolara. Povećanje važi za sve linije ovog avioprevoznika i Er Kanada Džeza u unutrašnjem saobraćaju i na linijama ka SAD-u.\nU saopštenju kompanije stoji da je cena goriva drugi po važnosti izdatak, odmah posle cene rada. Takođe se kaže da će kompanija nastaviti pažljivo da prati kretanje cene goriva i da sa njom usklađuje cene svojih usluga.\nNajava turneje popularne pevačice\nMadona će pevati samo u Montralu\nMadona je saopštila plan svoje ovogodišnje turneje i u njemu se nalazi samo jedan kanadski grad - Montreal. Koncert u njemu biće održan u Bel Centru 21. juna, pa će to biti jedina prilika za ovdašnje obožavaoce ove pevačice da je vide u Kanadi.\nNa turneji koja će započeti 30. aprila u Indiju, Kalifornija, a završiti se 3. septembra u Amsterdamu, Madona će promovisati svoj najnoviji album Ispovesti na plesnom podijumu, koji je od puštanja u prodaju u novembru, samo u SAD-u prodat u 1,4 miliona primeraka.\nSvi koncerti će se održavati na stadionima i u velikim arenama, a karte će u pretprodaji dostizati cenu do 350 dolara.


2021. Архиве - Dnevnik Juga\nHome / Tag Archives: 2021.\nFOTO PRIČA SA DRUGE KARNEVALSKE VEČERI: Maska Lazara Ivanovića najbolja na Dečijem maskenbalu, Karneval ljubimaca i Festival vatre\nSrdjan Stamenkovic 11/07/2021\tDOGAĐAJI, DRUŠTVO, Leskovac, Zanimljivosti 0\nDrugi dan Karnevala Leskovac 2021. protekao je u znaku dece, malih kućnih ljubimaca i spektakla koji po tradiciji prikazuju vešti učesnici Festivala vatre. Specijalni žiri je za najbolju masku Dečijeg maskenbala proglasio Ludog šeširdžiju Lazara Ivanovića, princeza Helena Ilić je druga, a Blejz Danice Ilić je dobila treću nagradu. Najmlađi …\nDragana Mirković 28. avgusta na „Roštiljijadi“\nIna Dendić 06/07/2021\tDRUŠTVO, Leskovac 0\nDragana Mirković srpska pevačica pop-folk muzike i po mnogima, najveća balkanska zvezda, sa blizu 10 miliona prodatih nosača zvuka gostovaće 28. avgusta na Leskovačkoj „Roštiljijadi“. Ovu inormaciju podelila je sa svojim fanovima na facebook storiju. Podsećanja radi ova balkanska zvezda imala je nastup u Leskovcu 2018. godine, kojim je oborila …\nZa ovogodišnju Roštiljijadu 3,5 miliona dinara od Ministarstva\nIna Dendić 28/06/2021\tDRUŠTVO, Leskovac 0\nDanas je direktor Turističke organizacije grada Leskovca, Nebojša Kocić, u Ministarstvu trgovine, turizma i telekomunikacija, potpisao ugovor o sufinansiranju manifestacije „Roštiljijada“ u iznosu od 3,5 miliona dinara. Ovaj iznos je za milion dinara veći od iznosa koji je dobijen za realizaciju „Roštiljijade 2019“. U isto vreme predat je i projekat …


Ajaks za poluvreme već završio posao, novi gol Tadića! (video)\nIzvor: Sportske.net, 24.Okt.2020, 17:32\nSrbin se ponovo upisao u strelce.\nFudbaleri Ajaksa vode nakon prvih 45 minuta protiv domaćeg Venla sa 4:0 u šestom kolu holandske Eredivizije.\n"Kopljanici" su na putu da zabeleže novu ubedljivu pobedu, prvi se u listu strelaca upisao Ekelenkamp u 13, da bi četiri minuta kasnije Traore uvećao prednost gostiju.\nIsti igrač pogodio je u 32, a onda je usledio pogodak kapitena Ajaksa i reprezentativca Srbije Dušana Tadića.\nOn je u 44. minutu lepo zadržao loptu u kaznenom prostoru i iz okreta je poslao tik uz desnu stativu gola Venla.\nDuća nastavlja sa sjajnim partijama u novoj sezoni, na šest mečeva postigao je tri gola i dodao dve asistencije, a sasvim je moguće da će svoj...\nRTS: Istorijski trijumf Ajaksa, 13 golova u mreži Fenloa\nOvog popodneva odigrane su četiri utakmice petog kola Bundeslige...U prvom planu, naravno, ponovo je šampionska ekipa Bajerna koja je ostvarila još jednu ubedljivu pobedu. Ovoga puta, ''žrtva'' Bavaraca bio je Ajntraht (bez povređenog Filipa Kostića), koji je ispraćen sa pet lopti u mreži - 5:0...\nNezaboravna utakmica između Ajaksa i Venla...Ajaks je na gostovanju Venlu slavio sa 13:0 (4:0), što je najveća pobeda u istoriji Eredivizije...Domaćina je načeo Ekelnkamp u 13. minutu...Lasina Traore je svoju rapsodiju započeo četiri minuta kasnije...Drugi gol na meču Traore postiže u 32. minutu...Dušan...


Lalović: Garsonjera u Pohorskoj nije bila vojna, bio sam podstanar - Beograd - Dnevni list Danas\nPočetna » Beograd » Lalović: Garsonjera u Pohorskoj nije bila vojna, bio sam podstanar\nPenzionisani pukovnik, kome već dugo preti prinudno iseljenje iz stana, demantuje navode Ministarstva odbrane da bespravno koristi dva stana\nLalović: Garsonjera u Pohorskoj nije bila vojna, bio sam podstanar\nI. N.13.09.2019. 17:30\nMinistarstvo odbrane prekjuče je saopštilo da penzionisani pukovnik Gojko Lalović bespravno koristi dva stana u Beogradu koji su vlasništvo te institucije, i to garsonjeru u Pohorskoj ulici i troiposoban stan u Vespučijevoj ulici.\nKako su iz Ministarstva naveli, svi sudski postupci koje je Lalović vodio su pravnosnažno okončani, te on nije u sporu sa Ministarstvom već sa nadležnim sudom koji je doneo presudu.\n„Na osnovu te presude u obavezi je da navedene stanove vrati Ministarstvu odbrane, što uporno odbija i dalje ih bespravno koristi. Bespravnim korišćenjem oba stana Ministarstvu odbrane je učinjena šteta, zbog čega su nadležne službe protiv imenovanog pokrenule postupak za nadoknadu štete“, navelo je Ministarstvo.\nGarsonjeru u Pohorskoj ulici, kako tvrde, Lalović je dobio na privremeno korišćenje u novembru 2000, i to u vreme kada je bio na dužnosti zamenika predsednika Više stambene komisije, te da je lično u martu 2002. podneo zahtev da se rešenje o dodeli te garsonjere poništi, što je i učinjeno sledećeg meseca, „ali je i pored toga i dalje bespravno koristi“.\nPukovnik Lalović demantuje da je pomenuti stan u Pohorskoj imao ikakve veze sa Ministarstvom odbrane kada mu je privatno lice izdalo tu garsonjeru, i u prilog toj tvrdnji priložio je dokument u kome je stan rešenjem broj 9-166-8/90 od 26.12.1991. zvanično dodeljen toj osobi u otkup, dok je Laloviću status podstanara potvrđen od stambenog organa nadležnog Ministarstva rešenjem UP 2 br 154/02 od 30. 4. 2002. U potvrdi koju je dostavio na uvid javnosti je, između ostalog, navedeno da on “u predmetnom stanu stanuje kao podstanar”.\n„Kako bih sprečio obmanjivanje javnosti, proverio sam šta se dešava sa spomenutim stanom u Pohorskoj ulici i ko se nalazi u njemu. Prilažem video snimak snimljen 10. septembra u kome se jasno vidi da je stan u Pohorskoj ulici zapečaćen i u vlasništvu Ministarstva odbrane, što stoji na vratima stana uz upozorenje da će svaki nasilni upad u isti biti krivično sankcionisan. Na upozorenju stoji datum 29.mart 2019. godine“, naveo je Lalović u obraćanju našem listu i uz pisanu izjavu dostavio video snimak i fotografiju upozorenja koje je na ulazu stana.\nOn dalje kaže da to „nije sprečilo Ministarstvo odbrane da 10. septembra pošalje saopštenje medijima sa lažnim informacijama“, zbog čega će, najavljuje pukovnik, podneti tužbu protiv Ministarstva za zlonamerno obmanjivanje javnosti, narušavanje njegove časti i ugleda i nanošenje duševnog bola porodici.\nKako je Ministarstvo dalje navelo, rešenje za troiposoban stan u Vespučijevoj ulici u Beogradu doneto je u oktobru 2005, dok je Lalović obavljao dužnost načelnika prvog odseka odeljenja za stambene poslove. Kako tvrdi ta institucija, „na osnovu ličnog zahteva i pisane izjave Gojka Lalovića da želi da učestvuje sopstvenim sredstvima u iznosu od 58 odsto od vrednosti pripadajućeg stana, dodeljen mu je stan u zakup u naselju Bežanijska kosa, u Ulici Vespučijeva, površine 93,29 metara kvadratnih. Izjava o sopstvenom učešću od 58 procenata od vrednosti stana direktno mu je omogućila značajno pomeranje na rang-listi i dovela ga u poziciju da mu se dodeli troiposoban stan“. Međutim, Ministarstvo tvrdi i da Lalović nije uplatio potrebnu sumu, te da je rešenje u novembru 2008. Stambena komisija proglasila ništavnim, a da se on saminicijativno uselio u stan, te da je nakon pravosnažno okončanog postupka Treći osnovni sud u Beogradu doneo 2018 odluku da se on iz tog stana iseli.\nLalović i tu priču demantuje navodeći da je rešenje iz 2005. o dodeli satna doneto zakonito, te da je ono bilo na snazi kada se u njega uselio, u februaru 2008.\n„To rešenje prošlo je ožalbeni i otužbeni rok i postalo pravnosnažno i dostavljeno mi je uz potvrdu stambenog organa da je postupak dodele stana kod tog organa okončan. Važeći propisi nalažu da tri meseca nakon dodele stana, stan mora biti useljen uz regulisanje obaveze učešća ličnim sredstvima. U konkretnom slučaju umesto tri meseca (januar 2006), useljivost je usledila tek u februaru 2008. godine, zbog čega su u međuvremenu svi uslovi učešća izmenjeni u moju korist“, navodi Lalović i ističe da na dan useljenja Ministarstvo nije priznalo tada važeće uslove već je primenilo retroaktivni datum dodele, iako stan tada nije bio ni završen.\n„Jedini stan koji mi je dodeljen u skladu sa zakonom i koji mi po zakonu pripada je stan u Vespučijevoj ulici, za koji ću se boriti do poslednjeg atoma snage, svestan da su istina i pravda na mojoj strani“, naveo je Lalović i dodao da je, kako se „hajka na njega ne završava već punih 14 godina“, sledeća stanica sud u Strazburu, „jer institucije ove države nisu u stanju da zaštite prava mene kao građanina“.\nOn je podsetio da je 2005. nezakonito penzionisan, te da ni pored šest sudskih presuda nije vraćen u službu. „To me je sprečilo da kao zaposleno lice dobijem stambeni kredit za otplatu učešća. Na dan useljenja, uslovi učešća bitno su promenjeni u moju korist, što mi nikada nije priznato. Nikada mi nije priznat novac uplaćen u vojno-stambeni fond tokom radnog veka za „pribavljanje stana u ličnu svojinu“. Niti sam ikada primljen na razgovor da predložim bilo kakav drugi način otplate, a pisani akt koji sam dostavio sa predlozima rešavanja bez razmatranja je odložen kao prilog u moj stambeni dosije“, navodi na kraju pukovnik Lalović i zaključuje da uprkos ličnom insistiranju i odlascima na prijavnicu Ministarstva odbrane poslednjih nekoliko meseci, nikada nije primljen na bilo kakav dogovor, kao ni njegov advokat.\n3 reagovanja na “Lalović: Garsonjera u Pohorskoj nije bila vojna, bio sam podstanar”\n13. septembra 2019. u 17.47\nSta rade ovom čoveku, ovo je neverovatno. Gde je Vulin, Vucic sada, gde su? Sto ne reše?\nOvi ovamo javno lažu da koristi 2 stana i sada kada čovek dokaže, šta sada?\nSranota, umesto da se izvinu i isprave stvari samo prave gore.\n13. septembra 2019. u 17.53\nMO sve više i sve veće greške pravi i dalje bez posledica?\n13. septembra 2019. u 17.59\nIzdržite, pukovniče! Kada jedna vlast počne takvim radnjama da se bavi, kraj joj je blizu.


Zemlje Prijatelji Sirije na sastanku u Amanu\nPredstavnici zemalja "Prijatelja Sirije" sastaće se danas u Amanu da pripreme međunarodnu konferenciju nazvanu "Ženeva dva" između vlasti i opozicije, ali i\nda razmotre kako pomoći pobunjenicima koji su izlozeni napadima vojske.\nSastanak u Amanu okupiće šefove diplomatije Jordana, Saudijske Arabije, Ujedinjenih Arapskih Emirata, Egipta, Katara - glavnih finansijera sirijske opozicije, kao i SAD, Velike Britanije, Francuske, Turske, Nemačke i Italije.\nDo novog sastanka grupe zemalja koje podržavaju sirijsku opoziciju dolazi u trenutku kada, navodi AFP, sirijska vojska uz pomoć libanskog Hezbolaha, pokušava da zauzme strateški grad Kuseir na zapadu zemlje, koji su do sada držali pobunjenici.\n"Jedna od stvari koje ćemo razmatrati ovde u Amanu biće šta treba učiniti da se postigne ravnoteža vojnih snaga na terenu", rekao je jedan visoki američki zvaničnik koji se nalazi u pratnji državnog sekretara SAD Džona Kerija.\nPored odnosa snaga u Siriji, današnji skup će se baviti i međunarodnom konferencijom nazvanom "Ženeva 2", čije održavanje su predložili SAD i Rusija kao pokušaj da se okonča dvogodišnji građanski rat u toj zemlji u kome je poginulo više od 94.000 ljudi.\nPrvi put, međutim, sirijska opozicija, bez vođe od ostavke Ahmeda Moaza al Hatiba, neće učestvovati na sastanku "Prijatelja Sirije".\nPredstavnici arapskih i zapadnih zemalja zato sutra idu u Istanbul gde se održava sastanak sirijske opozicije da pokušaju da ubede njihove predstavnike da učestvuju na sastanku "Ženeva 2", rekao je za agenciju Frans jedan predstavnik opozicije.\nNa sastanku u Istanbulu, sirijska opozicija, poljuljana podelama, treba da izabere novog vođu i da odluči da li će učestvovati na međunarodnoj konferenciji o Siriji.


Građani Srbije koji putuju u EU moraće od 2022. godine da pribave "instant vizu" - Biznis.rs\nOvaj sistem će važiti za više od 60 zemalja\n21.10.2021 18:19 Autor: Stefan Petrović 8\nEvropski sistem za odobravanje putovanja (ETIAS) trebalo bi da postane kompletno operativan tokom 2022. godine nakon čega će građani iz više od 60 zemalja,...\nEvropski sistem za odobravanje putovanja (ETIAS) trebalo bi da postane kompletno operativan tokom 2022. godine nakon čega će građani iz više od 60 zemalja, među kojima je i Srbija, morati da apliciraju za dozvolu za ulazak u Šengen zonu. Šta će ova „instant viza“, koja će koštati sedam evra, značiti za građane Srbije i kako će se primenjivati u praksi?\nSvi građani Srbije koji planiraju putovanje u zemlje Evropske unije moraće najpre da popune online aplikaciju gde će ostaviti svoje lične podatke, podatke o pasošu, zemlju u koju prvo putuju, podatke o eventualnom kriminalnom dosijeu, boravku u ratnim područjima, kao i eventualnu zabranu posete određenim zemljama. Punoletni građani će ovu uslugu plaćati sedam evra, dok će za maloletne biti besplatna. Inače, kada putnik jednom uđe u zemlju koju je naveo kao prvu destinaciju, moći će da putuje u bilo koju drugu zemlju članicu EU.\nKako za Biznis.rs kažu iz Ministarstva za evropske integracije, ne radi se ni o kakvom novom projektu, jer je ova ideja otvorena najmanje pet godina, a radiće se o kompleksnom sistemu te će se njeni efekti procenjivati kad bude zaživela.\n„Predviđena procedura biće, već sada je jasno, izuzetno komplikovana za primenu u praksi, tako da ćemo tek videti da li će se i kako primenjivati. Tim sistemom, naime, predviđeno je automatsko upoređivanje ličnih podataka podnosilaca zahteva sa podacima koji su već uskladišteni u drugim informacionim sistemima EU“, objašnjavaju iz ministarstva.\nKako dodaju u odgovoru, ideja koja stoji iza cele priče jeste centralizacija podataka o ljudima koji posećuju zemlje Evropske unije, koja će omogućiti prevenciju rizika.\n“U pojedinim, izuzetnim okolnostima prijave će biti direktno, ručno obrađene od strane centralne jedinice ETIAS-a, kojom upravlja Fronteks, nakon čega će biti prosleđivane nacionalnim jedinicama u državama članicama na konačnu procenu“, navode iz ministarstva dodajući da će vreme za odobravanje prijava biti kratko u najvećem broju slučajeva.\n„Očekuje se da oko 97 odsto prijava bude odobreno automatski u roku od 96 časova. O preostalih tri procenta odlučivaće nacionalne jedinice ETIAS-a. Ovakav način centralizovane obrade podataka biće povezan sa različitim bazama, koje će pružiti dodatne podatke o podnosiocima prijava, čime će se smanjiti potencijalni bezbednosni i zdravstveni rizici po samu Evropsku uniju, njene građane i one koji u njoj borave”, dodaju iz Ministarstva.\nKažu da ne očekuju negativnu reakciju građana Srbije i eventualnu promenu stava o Evropskoj uniji zbog uvođenja novog mehanizma koji, čini se, može da predstavlja simbolično udaljavanje EU od Srbije.\n“Da bude još jasnije, sistem autorizacije koji EU namerava da uvede važiće za 60 zemalja čijim građanima nije potrebna viza za prostor Šengena, uključujući i Sjedinjene Američke Države, Кanadu, Japan i druge države među kojima je i Srbija. Ovakva politika objedinjene evidencije kretanja u svrhu veće bezbednosti i EU i svih u Evropi, jedna je od onih koje bi i naša zemlja podržala da je u prilici da o tome odlučuje kao članica Unije”, stoji u odgovoru ministarstva.\nTrenutno, ipak, još nije moguće koje će sve vrste podataka biti pohranjene u okviru ovog sistema, budući da je njegov završetak odložen za kraj 2022. godine, te ni u ministarstvu još uvek nemaju informaciju hoće li ova “instant viza” uključivati i podatke o korona virusu.\nSvetska banka: Srpski privredni rast posle 2021. godine biće oko četiri odsto srednjoročno\nAnketa „1.000 preduzeća“: Srpska privreda beleži rast tokom korone, potrebna je veća transparentnost institucija\n“Trenutno nije moguće proceniti koje će sve vrste podataka biti pohranjene u okviru ovog sistema, jer je njegova finalizacija odložena za kraj 2022. godine. Ceo ovaj projekat i dalje se suočava sa ogromnim izazovima, jer je najvažnije da bude siguran i funkcionalan u potpunosti kako bi odgovorio prvobitnim zahtevima. Naime, prema onome što je do sada poznato, predviđeno je da svakodnevno obrađuje milione ličnih informacija, kao i da bude povezan sa postojećim bazama podataka”, zaključuje se u odgovoru ministarstva.\nInače, kako je navedeno na sastanku Evropske agencije za graničnu i obalsku stražu (Fronteks) ovakva praksa već postoji u SAD, Kanadi, Australiji, dok sama ideja o uvođenju ETIAS-a datira još od 2016. godine. Uz to, prema prethodnim najavama, sistem je trebalo da počne sa radom ove godine, ali je taj rok odložen za još godinu dana zbog pandemije.\nEVROPSKA UNIJA PUTOVANJA REPUBLIKA SRBIJA\nOBNOVLJEN AUTOBUSKI SAOBRAĆAJ IZ REPUBLIKE SRPSKE KA EU Putuju samo oni koji…\nGRAĐANI EU KOJI ŽELE U VELIKU BRITANIJU MORAĆE DA IZVADE PASOŠ Od oktobra…\nGRAĐANI SRBIJE MOGU U SLOBODNO DA PUTUJU U SEVERNU MAKEDONIJU Ukinuto…\nBilo je i za očekivati\nSta vise nece izmisliti?!\n21.10.2021 #3 Author\nTo se i ocekivalo…\n22.10.2021 #4 Author\nKako se čudno pojavljuju nova pravila.\n22.10.2021 #5 Author\nA kako se to slaže sa zaštitom podataka o ličnosti u koju se kunu oni iz EU\n25.10.2021 #6 Author\nUpravo isto htedoh da pitam! I koja je svrha uopšte kao i pristupanje EU, da bismo imali samo još više ograničenja, zabrana i troškova? Ovo se jedino odnosi na potpunu kontrolu kretanja običnih ljudi dok političari, biznismeni, krimosi i oni koji su ovo osmislili mogu da se kreću bez ikakve provere svojim privatnim avionima.\n22.10.2021 #7 Author\nHoće i migranti morati da vade vize? 😂\n25.10.2021 #8 Author\nKao i do sada što nisu u obavezi ni da se testiraju, vakcinišu niti legitimišu.


Privedeno 179 demonstranata, povređeno 11 građana i 32 policajca\nMarija Maleš, Agencije\nBEOGRAD - Protest Srpske radikalne stranke (SRS) zbog hapšenja haškog optuženika Ratka Mladića, na kojem se juče okupilo oko 15.000 građana, završen je sinoć neredima ispred Doma narodne skupštine. Privedeno je oko 179 demonstranata, od kojih je 48 maloletno, dok je povređeno 11 građana i 32 policajaca.\nPolicija u Beogradu "u potpunosti kontroliše situaciju" nakon nereda koji su izbili na kraju mitinga podrške haškom optuženiku Ratku Mladiću koji je organizovala\nSrpska radikalne stranka, rekao je sinoć direktor policije Milorad Veljović. On je dodao da će privedene osobe biti saslušane u prisustvu tužioca i sudije kako bi se utvrdilo da li su došle organizovano.\nU neredima je povređeno 11 građana i 32 policajaca, oštećeno je šest objekata i pet vozila policije. Među privedenima je 17 pripadnika ekstremne grupe 1389, rekao je ministar policije Ivica Dačić za RTS.\nIncidenti nakon završetka protesta ispred Doma Narodne skupštine\nObračun demonstranata sa policijom\nVeć tokom mitinga ispred bine su padale petarde i suzavci, a do tuče između huligana i policije došlo je po završetku protesta, oko 20.30 sati, kada su huligani kamenicama napali kordon policije. Policija je demonstrante potisnula u Pionirski park gde je u jednom trenutku izbila opšta tuča, a pored petardi čule su se i druge jače eksplozije.\nNasilnike koji su se kretali ka Takovskoj ulici policija je uspela da pritera u suprotnu stranu i smiri situaciju. U centru Beograda policija je počela da potiskuje demonstrante od Ulice kralja Milana ka Terazijama, gde su nastavljeni sukobi, odnosno demonstranti su nastavili da gađaju policiju svim raspoloživim sredstvima.\nPolicija je na više mesta u okolini Skupštine Srbije hapsila male grupe uglavnom mlađih demonstranata. Na Terazijama i početku Knez Mihailove ulice jake policjske snage uspostavile su potpuni red i mir, a na ulici su ostale samo kamenice kojima su izrednici gađali policiju i pokušali da "dobace" do zgrade gde je smešten Gradski odbor DS.\nNeki od demonstranata su razbili izloge radnji "Delta Sporta" i "Alda". Na objektu Ministarstva finansija Upravi trezora u Pop Lukinoj ulici polomljena su stakla. U akciji suzbijanja nereda učestvovali su i policajci na konjima.\nZbog tuče miting je prekinut i na binu je izašao potpredsednik SRS Dragan Todorović koji je pozvao okupljene na mir i da svi sednu dok se situacija ne smiri, ali su njegovi apeli ostali uzaludni.\nNa platou ispred Doma narodne skupštine na na mestima gde je došlo do sukoba demonstranata sa policijom ostalo je mnogo razbijenih flaša, žardinjera i korpi za otpatke.\nIntervencija policije nakon protesta\nPovređeno petoro demonstranata i dvojica policajaca\nEkipe Hitne pomoći su sinoć do 21.30 sati u Urgentni centar prevezle pet povređenih demonstranata i dva policajca, rekla je agenciji Beta portparolka Hitne pomoći Nada Macura.\nDvojica policajaca povređeni su u sukobima na uglu ulica Brankove i Pop Lukine u centru Beograda, rekla je Macura i navela da su ekipe Hitne pomoć ukazale nešto ranije pomoć i jednom lakše povređenom policajcu koji je odbio da bude prevezen u Urgentni centar. Takođe, Hitna pomoć je zbrinula i dva učesnika mitinga zbog kolapsa.\nŠešelj traži smenu Tadića, krivi Nikolića i Vučića za hapšenje Mladića\nTokom protesta, veliku euforiju izazvao je govor Mladićevog sina Darka i pojavljivanje Šešeljevog sina Vladimira koji je prisutnima pročitao pismo svog oca iz Haga.\n- Tražimo smenu Borisa Tadića i njegovog marionetnog režima. Hapšenje Ratka Mladića pomogli su i čelnici Srpske napredne stranke, Tomislav Nikolić i Aleksandar Vučić - poručio je Vojislav Šešelj u pismu.\nNa bini se, pored Jadranke Šešelj, nalazio i Mladićev sin Darko i supruga Bosiljka.\nDarko je u suzama, pozdravljen burnim aplauzom, rekao da danas u Beogradu leži čovek koji je sprečio novi genocid u Jasenovcu, i da to nije samo njegov i otac njegove pokojne sestre, već i svih onih koji nisu ubijeni i bačeni u logore.\n- Moj otac se borio za slobodu svog naroda, a ne protiv drugih naroda. Danas tamo gde nema srpske države, nema ni Srba - rekao je on i pozvao sve strane generale da dođu i kažu da Mladić nije zločinac.\nPrisutnima se u ime Srpske radikalne stranke obratila funkcionerka ove stranke Lidija Vukićević.\n- Okupili smo se ovde da izrazimo svoj protest protiv sramnog hapšenja srpskog heroja Ratka Mladića i njegovog izručenja antisrpskom Haškom tribunalu. Protestujemo i protiv režima Borisa Tadića. On to može da čini u svoje ime, ali ne u ime Srbije i srpskog naroda - rekla je Lidija Vukićević.\nOkupljenima su se obratili i glumica Ivana Žigon i akademik Kosta Čavoški, koji je rekao da je Haški tribunal nelegitimni sud, "nakaza pravde i prava, krvožedni monopol željan srpske krvi".\nNa skupu su bili prisutni i aktivisti Obraza, među kojima i Mladen Obradović, osuđen na zatvorsku kaznu zbog nereda tokom Parade ponosa oktobra 2010. godine.\nOkupljeni su nosili zastave SRS i Srbije, četnička obeležja i slike haških optuženika Ratka Mladića, Radovana Karadžića i Vojislava Šešelja.\nPotpredsednik SRS Dragan Todorović rekao je da će SRS istrajati u borbi za "Veliku Srbiji" i poručio: "Živeo Ratko Mladić, živeo Vojislav Šešelj, živela Srbija!"


- Ići ćemo u dva pravca - donosićemo nove mere i tražićemo njihovo striktno poštovanje. Planiramo da sprovedemo istraživanja među građanima i na osnovu njihovih rezultata prilagodimo dalji plan mera - rekao je Krivokapić za "Dojče vele".\nOn je naveo da će raspustiti Nacionalno koordinaciono telo za zarazne bolesti koje je do sada upravljalo borbom protiv epidemije i da će biti formirana dva stručna tela - Savet i Komisija za kontrolu zarazne bolesti.\n- Savet će biti formiran pri Vladi koja će, na osnovu preporuka Saveta, donositi plan daljih mera. Dakle, Savet će preuzeti funkciju Nacionalnog koordinacionog tela, a predloge mera će donositi u saradnji sa komisijom koja će funkcionisati pri Ministarstvu zdravlja - pojasnio je Krivokapić.\nOn je dodao da će mere prvo predlagati Institut za javno zdravlje, a premijer će, u dogovoru sa članovima Vlade, prihvatati ili odbijati predlog mera Savjeta.\nNa pitanje kako će obezbediti da građani poštuju mere, kada ih sada ignorišu, Krivokapić je ponovio da će i njih uključiti u ocenjivanje mera.\n- Nakon burnog perioda sukoba, previranja i nepoverenja, došlo je vreme da svi zajedno shvatimo da moramo zajednički da radimo i žrtvujemo neke svoje običaje i navike kako bismo osigurali naše zdravlje i zdravlje najbližih - poručio je Krivokapić.\nKrivokapić dolazi na sahranu patrijarha Irineja\nMandatar i princ pozvali na molitvu za zdravlje mitropolita Amfilohija


Vesti online / Srpski informativni portal / Šalja: ZSO je sada naša obaveza, želimo Oružane snage\nZSO je obaveza Kosova\n- ZSO je sad naša obaveza, sada idemo sa procesom pisanja statuta Zajednice, to je osnova procesa, koji treba da ide preko tima za izradu nacrta, koji treba da sarađuje sa kosovskim institucijama i misijom OEBS - rekao je Šalja.\n- To nije lak proces, ali mi tražimo to što i Srbija traži, da prevaziđemo tehničke probleme i da se to što pre završi, da znamo na čemu smo - ocenio je Šalja u emisiji "Poglavlje" na RTK 2.\n- Oni (BSK) imaju vojnu uniformu i naoružanje, imamo 103 kosovska Srbina koji su već deo BSK, biće mnogo više kada se stvore oružane snage Kosova - naveo je on.\n- Mi imamo svoju agendu, želimo da oformimo Oružane snage Kosova, da transformišemo Bezbednosne snage kroz ozbiljan dijalog sa Srpskom listom, koja je deo kosovskih institucija - kazao je Šalja.\nPrema njegovim rečima, ne postoje razlozi da se o tim pitanjima ne razgovara jer su ona od zajedničkog interesa.\n- Vi se sećate kada smo formirali Policiju Kosova, to je počelo '99 godine, tada je bilo teško ubediti kosovske Srbe da budu deo policije, onda su 2008. godine napustili policiju na severu Kosova jer su shvatili da je bezbednost Kosova zajednička stvar. Sada zajedno sedimo u parlamentu, carini, zajedno glasamo, uskoro smo zajedno i u sudovima, zašto da nemamo i zajedničke bezbednosne snage - upitao je Šalja.\nOn kaže da su ustavni amandmani za Oružane snage spremni, i da će u procesu učestvovati i NATO i KFOR, koji su 2014. godine Kosovu dali "zeleno svetlo" za Oružane snage.\n- Oružane snage će funkcionisati po multietničkom sistemu i biće pod punom kontrolom NATO i KFOR - zaključuje savetnik kosovskog predsednika.\nŠalja smatra da se "mora definisati momentum istorijskog sporazuma između Kosova i Srbije", te da mora da postoji i vremenski rok razgovora.\n- U pitanju je momentum koji se gradi i koji je uzeo zamah sada i u Srbiji, a već dugo postoji na Kosovu, iako, moram iskreno priznati, dijalog na Kosovu nije uopšte popularan. I mi na kosovskoj političkoj sceni imamo deficit uspostavljanja konsenzusa za realizaciju dijaloga. U vremenskom aspektu, granice ovog sporazuma mere se sa nekoliko godina u najboljoj varijanti - kazao je Šalja.\nSrž istorijskog spora između Srba i Albanaca, smatra Šalja, leži "u odnosu Kosovo-Srbija".\n- Ako bude uspostavljen odgovarajući sporazum između Kosova i Srbije, on će imati uticaj u opštim albansko-srpskim odnosima, ali to mora biti uzajamno. Dakle, ne možemo imati albansko-srpski odnos, a da se preskoči odnos Kosova i Srbije - tvrdi Šalja.\nOn nema dileme da je perspektiva regiona integracija u EU, a da vlast u Prištini ima pretenzije i prema članstvu u NATO.


Isplata regresa nakon razgovora sa Sindikatom\nVlada Bosansko-podrinjskog kantona održala 21.redovnu sjednicu\nZbog nedefinisanja i nedoznačavanja finansijskih sredstava sa federalnog nivoa, kao i zbog smanjenja ostvarenih prihoda za period januar-juli, Vlada Bosansko-podrinjskog Goražde na današnjoj 21.redovnoj sjednici donijela je Odluku o obustavljanju izvršavanja pojedinih rashoda u Budžetu kantona za 2011.godinu u trajanju od 30 dana. S ciljem uspostavljanja likvidnosti i ravnoteže Budžeta BPK-a , u ovom periodu izvršavaće se četiri prioriteta definisana Zakonom o izvršenju budžeta BPK-a, dok će se ostali rashodi izvršavati samo u hitnim slučajevima i nakon dobivene saglasnosti Vlade.\nZbog ozbiljnosti finansijske situacije, Vladi Federacije ponovo je upućen zvaničan zahtjev za doznaku sredstava Bosansko-podrinjskom kantonu utvrđenim u Budžetu Federacije sa pozicije „Transfer drugim nivoima vlasti- kantonima“. Na današnjoj sjednici Vlada BPK-a je definisala i uputila Vladi Federacije i prijedlog kriterija koji bi trebali činiti sastavni dio Odluke o kriterijima raspodjele sredstava utvrđenim na ovoj poziciji, kojim bi se obezbijedila odgovarajuća i zaslužena pozicija Bosansko-podrinjskog kantona u ovoj raspodjeli, u odnosu na ono što je već ponuđeno u pripremi ove odluke.\nVlada je na ovoj sjednici razmatrala i Odluku o isplati regresa za godišnji odmor za 2011.godinu za sve zaposlenike kantonalnih organa uprave, kantonalnih ustanova, kao i za uposlenike svih drugih pravnih lica koja se finansiraju iz budžeta Bosansko-podrinjskog kantona za 2011.godinu. Zaključeno je da će se regres isplatiti nakon utvrđivanja njegovog iznosa u razgovoru sa Sindikatom budžetskih korisnika.\nVlada je razmatrala i informacije za održanih javnih rasprava o nacrtu Zakona o koncesijama i Prostornog plana FBiH. Predloženi zakoni su zbog niza iznešenih primjedbi neprihvatljivi za Vladu BPK-a, te je zaključeno da Vlada u pismenoj formi dostavi svoje prijedloge i sugestije na predočene akte.\nČlanovi Vlade BPK-a primili su k znanju i Informaciju Ministarstva za pravosuđe, upravu i radne odnose o aktivnostima na sprovođenju Strategije reforme pravosuđa u BiH i Akcionom planu, te u skladu s tim i informaciju o donošenju razvojnog Srednjoročnog strateškog plana ovog ministarstva za period 2011-2013.godina.\nVlada je na današnjoj sjednici odobrila tekuće trasfere općinama u sastavu BPK-a Goražde za maj 2011. u iznosima od po 100.000 KM. Ministarstvo finansija će s ciljem izrade kriterija raspodjele sredstava za niže nivoe vlasti, kako je zaključeno, od općina zatražiti da ubuduće dostavljaju Plan i program utroška sredstava, s prijedlogom projekata za svaki mjesec za koji se doznačavaju sredstva.\nVlada je na današnjoj sjednici, između ostalog, donijela odluku da sa sredstvima od 127.000 KM učestvuje u sufinansiranju projekta općine Goražde koji se odnosi na rekonstrukciju ulice Ibrahima Popovića prema industrijskoj zoni „Bekto preciza“, a usvojen je i niz odluka o isplati novčanih sredstava poljoprivrednim proizvođačima za podsticaj poljoprivrednoj proizvodnji.\nVlada će sa određenim novčanim sredstvima učestvovati i u realizaciji projekta „Prevencija i rano otkivanje karcinoma grlića materice preko PAPA briseva“, kao i projekta „Nadzor nad provedbom programa obaveznih imunizacija na području BPK-a u 2011.godini“.\nMinistarstvo za boračka pitanja dobilo je saglasnost da objavi javni poziv za dodjelu novčane pomoći za nabavku udžbenika učenicima srednjih škola čiji roditelji imaju status pripadnika boračke populacije,a podržana je, takođe i inicijativa ministra za privredu da se počne sa pripremama za podizanje kredita kod Razvojne banke Federacije koji će se usmjeriti na lokalni razvoj.


Na planini Igman, nadomak glavnog grada BiH, gradi se najsavremeniji i najveći zatvorski kompleks, odnosno najveća pritvorska jedinica na Balkanu. Ekipa O kanala i Oslobođenja obišla je gradilište, koje svakim danom poprima obrise budućeg zatvora u koji će biti izmješten Kazneno-popravni zavod Sarajevo, trenutno, ali i godinama unazad, smješten u samom centru grada.\nIzgradnja zatvora riješit će i pitanje smještaja sudova u Sarajevu, ali i pitanje izgradnje specijalnih i specijalističkih infrastrukturnih objekata za obuku policijskih i sigurnosnih tijela u BiH.\nNovi zatvor nalazit će se na oko 15 kilometara od centra grada. Sam proces izgradnje zatvorskog kompleksa na Igmanu je u završnoj fazi. Okončani su radovi na upisu u grunt 500 duluma zemljišta i upisivanju imovine na Federaciju BiH. Pritvorska jedinica, koja će biti najveća i najsavremenija na Balkanu, zauzimat će 50 duluma, a budući zatvorenici će biti smješteni u više od 150 ćelija. Budući pritvorski kompleks na Igmanu imat će kapacitet za prijem više od 300 zatvorenika. Bit će izgrađen po najvećim sigurnosnim standardima EU, kako bi se osiguralo da zatvorenici ostanu tamo gdje im je i mjesto, te samim tim spriječe sve druge moguće koruptivne radnje.\nMenadžment sarajevskog zatvora, nakon izgradnje kompleksa na Igmanu, prostorije u kojima se trenutno nalazi zatvor predat će na korištenje Kantonalnom i Općinskom sudu u Sarajevu, kao i Zatvorskoj policiji.\n''Rješavanjem pritvorske jedinice KPZ Sarajevo, mi omogućavamo Zatvorskoj policiji da ima veći broj prostorija za realizaciju mjere zadržavanja. To je ona mjera do izricanja ili odbijanja realizacije mjere pritvora, pojašnjava Faruk Zubčević'', direktor KPZ-a Sarajevo.


Kojović za TVSA: Uradili smo ono što smo obećali u izbornoj kampanji (VIDEO) – TVSA.BA\nNedjelja, 26 Juna, 2022 3:31\nNaslovna/Vijesti/Bosna i Hercegovina/Kojović za TVSA: Uradili smo ono što smo obećali u izbornoj kampanji (VIDEO)\nKojović za TVSA: Uradili smo ono što smo obećali u izbornoj kampanji (VIDEO)\nSrijeda, 17 Februara 2021, 12:11\nPredrag Kojović, predsjednik Naše stranke je tokom gostovanja u Polisu rekao da su i prije početka kampanje za izbore u Mostaru rekli da neće podržati gradonačelnika iz redova HDZ-a ili SDA.\n„Odluka i stav Naše stranke o ovom pitanju donesena je na Gradskom odboru grada Mostara i jednoglasno je podržana od centrale stranke. Zahvalan sam našim vječnicima koji su izdržali ovaj pritisak i tu odluku sproveli do kraja“, naglasio je Kojović.\n„Mi smo tražili podršku za našeg kandidata, jer smo mislili da to rješenje između dva nacionalna bloka koja nema dovoljnu većinu. Zaista ne mogu da vjerujem da je propuštena takva prilika“, zaključio je Kojović.\nČampara za TVSA: Prelazim u NIP (VIDEO)\nOkerić: Sistem mora prepoznati i podržati mlade talentovane ljude


HONOR i WGSN otkrivaju tehnološke i modne trendove - LookerWeekly.com magazin\nKako bi proslavio lansiranje novog HONOR 50 pametnog telefona, HONOR otkriva rastuće trendove u dizajnu koji su osvojili industriju pametnih telefona, sa manijom monograma i spojem tehnologije i mode koji postaje sve popularniji. Kako metaverzum postaje sve izraženiji, pojedinci okrenuti modi su motivisaniji više nego ikada ranije da kreiraju onlajn identitete kako bi postali viralni. Da bi bolje razumeli ulogu koju pametni telefoni igraju u omogućavanju samoizražavanja, HONOR je u saradnji sa WGSN, vodećim svetskim autoritetom iz oblasti potrošačkih i dizajnerskih trendova, istraživao novonastala ponašanja potrošača koja podstiču želju za tehnologijom koja pomaže ljudima da podele svoje priče sa ostatkom sveta, kao i da se izdvoje iz gomile.\nDok se radujemo i nadamo svetlijoj 2022. godini, potrošači iznova odlučuju o tome kako žele da žive svoje živote. WGSN ovu promenu u ponašanju potrošača naziva „svakodnevnom ekstravagancijom“ – koja vidi potrošače koji se prepuštaju sve većoj želji da pobegnu od običnog i traže zadivljujuće trenutke koji podižu, povećavaju i ponovo podstiču optimizam za budućnost. „Gladni za proizvodima i iskustvima koja svakodnevno donose ekstravaganciju, potrošači se udaljavaju od neutralnosti koja ih je pratila tokom lockdown-a, ka nedvosmislenim bleštavilima koja se unose u teme neopravdanog ushićenja i beskompromisnog samoizražavanja. Izražajni jezik dizajna se bavi problemom homogenosti stila u tehnološkom prostoru, čineći da se tehnologija oseća više ličnijom i reprezentativnijom za naše identitete”, kaže Sarah Housley iz WGSN-a.\nU skladu sa obnovljenim pristupom beskompromisnom stilu, WGSN je otkrio da je monogramski izgled tu kako bi ostao, a potrošači prihvataju nove načine da izraze svoj stil i podignu svoje modne identitete kroz hrabri izgled. „Počevši od 2018. godine, brojne velike modne kuće su ponovo pokrenule svoj kultni monogram kao odgovor na trend „logomanije“ koji je preuzeo industriju. Trenutno smo svedoci nove ere monogramske mode, sa brendovima koji koriste monograme kako bi svoje modne priče podigli na viši nivo, stvarajući veće angažovanje kod potrošača željnih da pronađu nove načine da izraze svoj stil“, prokomentarisala je Sarah Housley.\nU svetlu rastuće potražnje za monogramom i ponovnog pojavljivanja trendsetera koji ponosno nose logotipe brendova u znak nostalgije 90-ih, HONOR 50 je dizajniran u nizu zadivljujućih boja i opcija inspirisanih modnom pistom.\n„HONOR 50 razlaže pet slova i rekonstruiše ih kako bi stvorio novu i holističku sekvencu slika koja prenosi energičan i živahan vizuelni efekat. Ovaj privlačan dizajn je jedinstven za industriju pametnih telefona, inspirisan najnovijim modnim trendovima i označava iskorak od od klasičnih crnih i prigušenijih tonova u ponudi drugih brendova pametnih telefona”, kaže Yuan Ze, glavni dizajner u kompaniji HONOR.\nIzrazite se: Eksplozija vlogovanja u eri metaverzuma\nPojačana želja za samoizražavanjem dovela je do potrebe za tehnologijom koja ne samo da izgleda sjajno spolja, već je i napravljena tako da i iznutra omogući kreativnije oblike kreiranja sadržaja. S obzirom na to da su ljudi širom sveta bili zatvoreni u svojim domovima tokom poslednjih 18 meseci, okrenuli su se internetu sa ciljem da pobegnu od svakodnevice i ostanu uzdignuti i inspirisani.\nU vreme kada su naši ekrani postali kapija u svet, potrošači su želeli trenutke koji izazivaju čuda kako bi vratili radost i suprotstavili se neizvesnosti i strahu izazvanim pandemijom, stvarajući jedinstvene onlajn identifikacione podatke koji su im omogućili da ispričaju svoje priče. WGSN ovo ponašanje potrošača naziva „stimulativnim bekstvom“. Adrien Mollet, vodeći WGSN konsultant, komentariše: „Budućnost predstavlja eru napora i kreativnog izražavanja, sa ljudima koji provode duge periode vremena stvarajući viralni sadržaj. Ohrabreni da stvaraju, potrošači su proaktivni u razvoju pozorišnih produkcija sopstvenih života kao izraza njihovog životnog stila, vrednosti i statusa”.\nKako metaverzum dobija na snazi i naši fizički i digitalni svetovi postaju sve više isprepleteni, potrošači će više ceniti blogovanje i kreiranje digitalnih sredstava kako bi pokazali svetu ko su zapravo oni. Prema WGSN-u, sadržaj koji se odnosi na samoizražavanje beleži kontinuirani rast iz godine u godinu 14 meseci zaredom, pri čemu su i kreatori i gledaoci prihvatili ovaj novi način „bez filtera“ prikazivanja svog stila i emocija.\nDa bi se rešio porast broja vlogova, HONOR 50 dolazi sa naprednim podešavanjem kamere, omogućavajući korisnicima da prelaze između prednje i zadnje kamere dok snimaju korišćenjem režima snimanja više videa, jednim potezom isporučujući istu tehniku snimanja koju je usvojila filmska industrija. Sa fleksibilnošću snimanja iz više od jedne perspektive, kreatori su sada u mogućnosti da dokumentuju i izraze svoje prave emocije, iskustva i identitet u realnom vremenu, omogućavajući smislenije veze sa svojom publikom.\nEvolucija stila, pametnih telefona i samoizražavanja\nPanelu, koji su organizovali HONOR i WGSN, pridružili su se brojni stručnjaci, među kojima su šef agencije za modne inovacije na Londonskom koledžu za modu Matthew Drinkwater, stručnjak za nakit i osnivač i kreativna direktorka bloga posvećenog nakitu Gemologue Liza Urla, kao i modna vlogerka sa više od 500.000 pratilaca na Instagramu Amelia Liana. Oni su razgovarali o trendovima koji danas oblikuju modnu i tehnološku industriju i kako novi HONOR 50 korisnicima koji cene i stil i tehnologiju pruža beskrajne mogućnosti za samoizražavanje.\nKompletan snimak panel diskusije biće dostupan na globalnom Youtube kanalu kompanije HONOR – https://www.youtube.com/c/HonorOfficial.


Til hamingju: Srećan Nacionalni dan Islanda!\nIsland je izgubio svoju nezavisnost davne 1262. godine, kada je postao deo norveške krune, ali je kasnije, 1380. godine, postao teritorija Danske. Iako su imali određenu autonomiju u smislu suvereniteta u unutrašnjim poslovima, spoljni odnosi i uprava su ostali pod danskom upravom sve do Drugog svetskog rata, odnosno do nemačke okupacije Danske 1940. godine. Upravo tada, na Islandu počinje da se širi glas da Republika treba biti uspostavljena što pre, ali ih Danska i Velika Britanija sprečavaju u tome.\nStara karta Islanda, pre proglašenja Republike (izvor: etsy.com)\nGodine 1942. formiraju se dve suprotne strane na Islandu – tzv. Legalni separatisti (Lögskilnaðarmenn) koji žele da sačekaju oslobođenje Danske i ističu moralne principe za ovu odluku, dok su drugi takozvani Brzi separatisti (Hraðskilnaðarmenn), koji ne žele da čekaju i smatraju da je bezbednije da Island odmah napusti Uniju.\nIpak, sačekali su 1943. godinu, i početkom proleća, Alting (islandska skupština koja se smatra najstarijom na svetu, a osnovana je oko 930. godine) pristaje na uspostavljanje Republike. Kralj Kristijan X pokušava poslednji put i šalje telegram Islanđanima moleći ih da sačekaju oslobođenje Danske, ali ovo nije imalo velikog uticaja. Republika Islanda osnovana je 17. juna 1944. godine na starom mestu okupljanja Altinga – Þingvellir, na rođendan Jona Sigurdsona (Jón Sigurðsson) koji se hrabro borio za nezavisnost. Iako nije bio živ kada je do toga došlo, često se o njemu govori kao o „Jonu predsedniku“ što on, zapravo, nikada nije bio.\nDan pre proglašenja Republike, ljudi su već počeli da se okupljaju i postavljaju šatore. Neki su se budili natopljeni vodom: kiša je toliko pljuštala da je kamp bio potpuno poplavljen. Iako je bilo zabranjeno govoriti o vremenskoj situaciji, na radiju nisu mogli, a da ne naglase kako su zastave okupljenih „natopljene suzama raja“. Priča se da je toga dana bilo okupljeno oko 25.000 ljudi – petina celokupnog stanovništva bila je prisutna kada je proglašena nezavisnost. Zvona na maloj crkvi su zazvonila, praćena minutom ćutanja, a Svein Bjernson postaje prvi predsednik.\nNa dan proglašenja Republike, 17. jun 1944. godine (izvor: gudietoiceland.is)\nNacionalni dan Islanda danas\nNacionalni dan Islanda slavi se svake godine u centru Rejkjavika od 10:00 ujutru do 19:00 uveče. Program uključuje zabavu namenjenu porodicama koja sadrži ulično pozorište, cirkus, ples, sportska dešavanja, borbu za najjačeg čoveka (Island je poznat po tome), igrališta za decu i niz različitih aktivnosti praćenih koncertom. Jahači islandskih konja (mali poniji) učestvuju u aktivnostima – nose zastave, dele slatkiše deci i puštaju hiljade balona u vazduh. Posle parade, poznate ličnosti drže govore, uključujući i Fjallkonan – „ženu planine“ – islandskog simbola slobode i čistote koja nosi skautbúningur – tradicionalnu ceremonijalnu nošnju.\nFjallkonan, u tradicionalnoj islandskoj nošnji (izvor: icelandmag.is)\nZa kraj vam ostavljamo pesmu koju svi Islanđani pevaju na ovaj specijalni dan uz koju ćemo im i mi čestitati - Til hamingju!


Vojvođanski metalci obrnu 500 miliona evra - PKS-RPK Novi Sad\nU Srbiji postoji oko 40 klastera – poslovnih udruženja građana. Njihov osnovni cilj je gransko i regionalno udruživanje malih i srednjih preduzeća, radi lakšeg i uspešnijeg nastupa na stranim tržištima.\nKlasteri rade na boljem korišćenju evropskih fondova, koje je u Srbiji ispod 15 odsto, kažu u Asocijaciji srpskih klastera ASKA. Klastersko udruživanje kompanija podstiče i Privredna komora jer strani partneri uvažavaju tržišta na kojima mogu da sarađuju s više firmi.\n„Vojvodina metal klaster” ima 136 članica sa 7.500 zaposlenih i ukupnim prometom od 500 miliona evra, od kojih 120 miliona evra čini izvoz. U poslednjih pet godina organizovali su 200 obuka i seminara, na kojima je profesionalne sertifikate dobilo više od 4.000 ljudi.\n– Mi smo u više od 20 naših kompanija uveli poslovno-informacione sisteme, u više od 80 naših preduzeća subvencionisali uvođenje ISO standarda kao jednog od oblika konkurentnosti u domaćoj privredi – kaže Zoran Pekez iz „Vojvodina metal klastera”.\nAsocijacija srpskih klastera, osnovana prošle godine, okuplja devet klastera koji su već su postigli određene uspehe.\n– Od edukacije, da bi smo povećali broj ljudi koji imaju kompetencije i znanja da se bave evropskim projektima, do mehanizama kojima će država pomoći entitetima, preduzećima, malim i srednjim preduzećima, neprofitnim organizacijama, da taj novac uzmu – objašnjava Milan Šolaja iz „Vojvođanskog ICT klastera”.\nPrivredna komora Srbije pomaže i podstiče klasterizaciju jer tako privrednici unutar grane ili regiona dobiju bolju cenu za nabavku sirovina za proizvodnju, i druge pogodnosti.\n– Mi upravo promovišemo model klasterizacije u Srbiji jer je nama lakše da pomognemo internacionalizaciju srpskih kompanija onda kada one mogu da postignu i da zajednički proizvedu veću količinu proizvoda – rekao je Aleksandar Kemeriš iz Privredne komore Srbije. – To je posebno važno za neka tržišta koja mogu da apsorbuju veću količinu robe.\nKlasteri omogućavaju i uspešan nastup na pojedinim velikim svetskim tržištima.\nIzvoz u Rusiju bez carine i povoljne carinske stope za izvoz u Tursku pogoduju da naši klasteri postanu ono što su u Evropskoj uniji – pokretači privrednog razvoja i stvaraoci nove vrednosti.\nRuski turisti žele na Kopaonik i Zlatibor\nU posetu Srbiji stigli su organizatori putovanja iz Rusije koji svoje postojeće programe za Srbiju planiraju da prošire i…\nVažno što mandatarka razume probleme u privredi\nPredsednik Privredne komore Srbije (PKS) Marko Čadež izjavio da je veoma važno za privredu što nova mandatarka Ana Brnabić…\nNovosadski Danubius planira proširenje portfolia i investicije od 4 mil EUR – Godišnja proizvodnja oko 15.000 tona testenina\nKompanija za proizvodnju brašna i testenina Danubius u narednom periodu planira investicije od blizu 4 mil EUR i proširenje…\n“Teslu” čeka najbolja letnja sezona ikad


Automobilom POKOSIO grupu ljudi na trgu u BERLINU, jedna osoba PALA POD TOČKOVE, sedmoro povređenih (VIDEO)\nFoto: Daily Buzz / EPA;\nVozač putničkog automobila jutros je svojim vozilom povredio sedam osoba u Berlinu kada je, bez kočenja, upao u grupu ljudi na gradskom trgu.\nCar ploughs into crowd near train station in Berlin injuring at least five people\nPrema pisanju nemačkih medija, vozač je automobilom pokosio grupu ljudi na trgu Hardenbergplac u Berlinu.\n(VIDEO) SRBIN NAPRAVIO HAOS U BERLINU Pokušao da pobegne sa 32.000 evra, policajci PUCALI NA NJEGA NASRED ULICE, on kolima udarao koga je stigao\nJedna osoba je pregažena i našla se ispod automobila kada je stao, te je morala biti reanimirana. Sedam osoba zadobilo je lakše i delimično teže povrede.\n"Bild" navodi da je troje ljudi teško povređeno i da se pruža psihološka pomoć za još 17 osoba koje su videle incident i koje su u stanju šoka.\nVozač automobila je uhapšen, a pozadina slučaja nije poznata.\nŠOK SNIMAK Muškarac se zabio automobilom u muslimansku radnju u Sidneju, 12 povređenih (VIDEO)\nRuski opozicionar Aleksej Navaljni napustio je berlinsku bolnicu u kojoj je lečen nakon što je, kako tvrdi nemačka istraga, 20. avgusta otrovan nervnim agensom novičokom.\nHiljade ljudi izašle su u utorak, na Dan nezavisnosti, na ulice gradova širom Bugarske, zahtevajući ostavku premijera Bojka Borisova i državnog tužioca Ivana Geševa, koje optužuju za korupciju.\nVašington Post: Pre saznanjima CIA, Putin radi na tome da ocrni Bajdena i da PODRŽI TRAMPA\nAmerička Centralna obaveštajna agencija (CIA) u avgustu je iznela procenu da ruski predsednik Vladimi Putin i njegovi glavni pomoćnici "verovatno usmeravaju ruske operacije vršenja uticaja" s ciljem da ugroze demokratskog predsedničkog kandidata Džoa Bajdena na novembarskim izborima, piše "Vašington Post".\nSlužbeni avion američkog potpredsednika Majka Pensa morao je da se vrati na aerodrom u Mančesteru u državi Nju Hempšir nakon što je letelica naletela na pticu, saopšteno je iz Pensove kancelarije.


“Potom, 16. avgusta sledi uplata još jednog punog minimalca za zaposlene u ugostiteljstvu i turizmu, kao vid sektorske pomoći. U septembru će biti uplaćeno po 50 evra za naše najstarije sugrađane, a u novembru preostalih 30 evra za sve građane Srbije”, objasnio je Mali.\n“Podsetiću da smo početkom godine imali povećanje minimalne cene rada za 6,6 odsto, a istovremeno i povećanje penzija i plata u javnom sektoru”, rekao je Mali.\n…al’ u ovog ministra imam najviše povetenja.Imam,zato što i predsednik A.V. ima poverenje u njega.On nije jedan od saradnika A.V.koji će u “teškim” vremenima izdati predsednika.Kao,recimo N.Stefanović iz Beograda,pardon iz Knina ili ne daj Bože kao što ga je izdao Velja Belivuk odande.Znači naš predsednik oko sebe ima izdajice,lopove,doušnike i secikese.Baš mi ga žao.\nP.S.Evo primećujem i botovi ga polako “beže” sa :broda”.